
SEGÍTS MAGADON! 


( Előszó ) 

Nem untatom az Olvasót statisztikai adatokkal, hanem arra kérem, nézzen körül 
ismeretségi, rokonsági és családi körében, máris meggyőződhet arról, sokkal 
konkrétabban, mint a mindig elvontan ható számadatok alapján, hogy a szív- és 
érbetegségek, a magasvérnyomás-betegség, az érszűkület, az agyvérzés, az 
infarktus, a szívbaj, a trombózis és az embólia, az érelmeszesedés, az angina 
pectoris a leggyakoribb betegségek közé tartoznak. Talán a leggyakoribb témái a 
szakkönyveknek és a szakcikkeknek éppúgy, mint a nagyközönségnek szóló írásoknak 
és előadásoknak. Ennek ellenére mégis vállalkozom arra, hogy írjak róla, mert 
van olyan mondanivalóm a felsorolt betegségek megelőzését és gyógyítását 
illetőleg, ami újnak hat, ami többet ígér, mint amit ajánlani, mondani és írni 
szokás erről. Talán az sem hagyható figyelmen kívül, hogy négy évtizedes 
gyógyítási tapasztalat alapján szólhatok hozzá a kérdéshez. A 
tapasztalatszerzéshez jó alapot adtak a természetgyógyászati tanulmányok. 

Fiatal orvosként került kezembe Lothar Tirala A szívbajok és a vérkeringési 
betegségek biológikus gyógyítása című könyve német eredetiben. Mély benyomást 
gyakorolt rám, hamarjában le is fordítottam. Persze, hiába adtam be a 
Medicinának kiadás végett akkoriban. Az Egészségügyi Tudományos Tanácsnak 
szakvéleményezésre továbbított számos más természetgyógyászati kéziratom 
sorsában osztozott ez is, elsőként. Ezúttal megismerheti az Olvasó mindazt, ami 
a legjobb Tirala módszerében, kiegészítve további természetgyógyászati 
tapasztalatokkal, ismeretekkel. Nem utolsósorban a magyar népi orvoslás is 
tanítómesterem volt és maradt, évezredek máig megőrzött hagyománya, mely az idők 
folyamán nem merevedett meg, hanem fejlődött, változott, gazdagodott, mégis 
megmaradt ősi életbölcsességnek, sajátos, értékes, ősi természetes 
gyógymódrendszernek. 

Mivel a különböző szív- és érbetegségekben, vérkeringési zavarokban némi 
variációkkal ugyanazokat a természetes módszereket alkalmazzuk, azt a megoldást 
választottam - ismétlések elkerülése végett -, hogy a természetes módszereket és 
természetes szereket veszem sorra, nem betegségenként tárgyalom témánkat. 


Még mielőtt magukra a természetes gyógymódokra térnék rá, előrebocsátom, hogy 
nagyobb feladat, aktív szerep hárul a természetgyógyászatot követő betegre, 
mintha a gyógyszerközpontú egészségügyi ellátás keretébe illeszkedne. 
Legtömörebben és legtalálóbban Romolo Mantovani fogalmazta meg azt - Az 
öngyógyítás művészete című kötetében -, hogy milyen magatartást várunk, 
gyógyulásuk érdekében, mi, természetgyógyászok a betegektől. Meggyőző és biztató 
sorok ezek, remélem, szilárd elhatározást érlelnek az Olvasóban a teljesítésre. 


SEGÍTS MAGADON! Szenvedő Testvérem! 

Bármennyire szenvedsz is, van kiút számodra. A mi módszerünk nemcsak 
elzsongítja, elaltatja a bajt, nemcsak áthelyezi máshová, hanem gyökeresen 
eltávolítja. De e cél eléréséhez akaratodra, türelmedre és kitartásodra van 
szükség! 

Nem gyógyulhatsz meg évek alatt kifejlődött betegségedből néhány hét alatt. 
Hónapokra, hosszabb időre van szükség, hogy természetes úton a teljes 
gyógyuláshoz elérkezzél. Ennek érdekében el kell fogadnod és alkalmaznod kell a 
természetes gyógyító módszer alapfeltételeit: 

akarni - tudni - merni - hallgatni. 


AKARNI. . . 

Akard meggyógyítani magad! Legyél meggyőződve arról, hogy meggyógyulhatsz! Ne 
kívülről várj csodát! Csak akkor 

leszel képes mindazt megtenni, ami gyógyulásodhoz szükséges, ha teljes 
akaratoddal, meggyőződéseddel, teljes lelkeddel akarod gyógyítani magad. Akkor 
az Élő Természet is segítségedre siet. Tanulj meg azon munkálkodni 
gondolatoddal, akaratoddal, tudatoddal, hogy fölépítsd fizikai-lelki egészséged. 
Mindenekelőtt saját magadra, belső segélyforrásaidra kell számítanod. 
Mindenekelőtt arra van szükség, hogy erősen akarj. Akarj, mert egészséges 
lehetsz. Nincs gyógyíthatatlan betegség! Csak olyan betegek vannak, akik semmit 
sem akarnak maguk tenni egészségük helyreállításáért, hanem másoktól várják azt. 
Légy teljesen kész felhagyni régi, rossz szokásaiddal, melyek beteggé tettek, és 
tudatosan azon munkálkodj, hogy új alapokon építsd újjá tested és életed. 

Elég ez a szilárd akarat, hogy azt tedd, ami megvalósítja a teljes egészség 
eszményét. De hogy akaratod erős legyen, tudással kell kiegészítened. 


TUDNI... 

Tudnod kell, miért lettél beteg, meg kell ismerned okát és azt, miképpen 
gyógyulhatsz meg. Betegséged oka nem más, mint a természeti törvények nem 
ismerése és áthágása. Meg fogjuk mutatni, miképpen gyógyulhatsz meg természetes 
módszerekkel, és miképpen térhetsz rá az egészséges élet útjára. 

Ne vakon fogadd el, amit mondunk, hanem fontold meg jól magadban, és amidőn meg 
leszel győződve tanácsaink értékéről, akkor alkalmazd, a neked legalkalmasabb 
gyógymódokat választva ki. 

Saját orvosod légy, és akkor másokon is segíthetsz. 


MERNI. . . 

Amint tudod, mit kell tenned egészségedért, amint meg vagy arról győződve, mit 
kell tenned, munkához láthatsz. Amit ma megtehetsz, ne halaszd holnapra! Majd 
holnap és megint majd holnap, és - sohanapján: így nem szabadulsz meg 
betegségedtől. 

Ne egyezz ki régi szokásaiddal! ők juttattak mostani rossz helyzetedbe. Pozitív, 
jótékony, új szokásokat kell teremtened. 

Merned kell, ha egyes tanácsok első pillanatban túlzóknak vagy szokatlanoknak 
tűnnek is, ne habozz gyakorlatban megvalósítani őket. Győzd le előítéleteid és 
tudatalatti ellenállásod, melyek régi, hamis felfogásod következményei. Merned 
kell, most, hogy tudsz. Mások ugyanezekkel a módszerekkel szilárd egészséget 
építettek fel maguknak. Te is elérheted ugyanezt. 

Legyél tudatos ember, és merj! 


HALLGATNI. . . 

Nagyon fontos: ha meg akarod gyógyítani magad tanácsaink segítségével, ne szólj 
semmit arról, amibe belefogtál, mert azok többsége, akik nem ismerik természetes 
módszereinket, nem bíznak bennük, és megfosztanak bizalmadtól, ami kezdetben még 
nem elég erős benned. Persze jobb, ha környezeted veled együtt munkálkodik 


gyógyulásod érdekében! A családi vagy baráti környezet meg nem értő volta 
komoly, de nem leküzdhetetlen akadály. 

Csak akkor beszélj, ha környezeted osztja meggyőződésed a természetes 
módszereket illetően, ellenkező esetben hallgass! Csak ha sikert értél el, akkor 
beszélj róla. Addig hallgass! Ha egy barátod sajnálkozva mondja: sápadtabbnak, 
soványabbnak látszol, feleld ezt: lehet, de jól érzem magam. Ha nem így 
reagálsz, akaratuk ellenére negatív gondolaterőket szuggerálnak beléd, amely 
hátráltatja gyógyulásod. 

A gyógyulás első feltétele a bizalom. Bízzál magadban, az egész Természetben és 
a Természetes Módszerekben! 


ÉLETMENTŐ LÉGZÉSGYAKORLATOK 


Tirala professzornak 25 éves fáradozással sikerült elérnie, hogy a vérnyomás 
emelkedését légzésgyakorlattal megszüntetheti. Nemcsak süllyed a betegek 
vérnyomása, hanem normálissá válik, és az is marad, amíg végzik a 
légzésgyakorlatokat. Ilyen feltétellel egész napi munka mellett is egészségesek 
maradnak. 


A , vörös" és a , fehér hipertóniások" 


Ismertetett esetei igen meggyőzőek: 

W. K.-né 50 éves asszony magasvérnyomás -betegségét szövődményként szemideghártya 
(retina)vérzés is kísérte. Rövid légzésgyakorlat-kúra alatt vérnyomása 1909-ről 
150-re csökkent és ennyi is maradt. Olyan jól érezte magát, hogy az évek óta 
abbahagyott kerti munkához ismét hozzálátott, és egészségében bizakodva, abba is 
hagyta a légzésgyakorlatokat. Holott a kerti munka nem pótolhatja ezt. Negyed év 
múlva vérnyomása ismét 170 higanymilliméterre emelkedett, régi panaszai 
visszatértek. Ekkor eszébe jutottak a légzésgyakorlatok, ismét hozzáfogott, és 
vérnyomása ismét normális értékre - 140-120/90-re süllyedt. 

Tirala professzor ezt a betegét a jóindulatú, vörös hipertóniások közé sorolta, 
mert szerinte helytelen a szemideghártya-vérzéses beteget a rosszindulatú, 
fehér" hipertóniások közé sorolni. Évek során legalább 50 ,vörös" hipertóniás 
betegnél látott szemideg-hártya-vérzést és érgörcsön alapuló szemideghártya- 
gyulladást (retinitis angiospasticát). Az ilyen betegek látása 1/10-re s még 
jobban csökkent, még körvonalakat se láttak sokszor. Ezekben az esetekben 
légzésgyakorlat-kúrával meglepően jó eredményt ért el: nemcsak az 
ideghártyavérzések szűntek meg hamarosan, hanem a görcsösen összehúzódott erek 
is ellazultak, a szemideghártya tápláltsága, vérellátása megjavult, a látás 
élessége 1/2-re, sőt 1/1-re javult. Azok a betegek, akik csak árnyakat és 
körvonalakat láttak, két-három hetes légzéskúra után nem csak környezetüket 
látták, hanem újságot is olvashattak. Azok a szemész szakorvosok, akik vele 
együtt figyelték meg a betegség lefolyását, nem győztek csodálkozni ezen a 
sikeren. (Több hasonló esetet is felsorol könyvében. ) 

Azért különösen fontos ezen esetek gyógyulása, mert egy jól megfigyelhető 
szerven pontosan nyomon kísérhető, hogy a légzésgyakorlat a görcsösen 
összehúzódott ereket kitágítja, és ezzel a rosszul táplált idegszövet 
gyógyulását lehetővé teszi. 

A kis és legkisebb erek (hajszálerek) ellazulását szabad szemmel a bőrön is 
észlelhetjük, mert a lélegzésgyakorlat hatására a ,vörös hipertóniások" arca 
elhalványodik, visszanyerik rendes arcszínüket, a ,halvány hipertóniások" arca 
pedig kiszínesedik. Biztos jele ez annak, hogy nem rosszindulatú a 
hipertóniájuk. A halvány hipertóniásoknak csak kis hányada szenved csakugyan 
rosszindulatú magasvérnyomás-betegségben Tirala szerint, és a légzésgyakorlatok 
nemcsak javulást, hanem teljes gyógyulást eredményeznek. Semmilyen más 
módszerrel sem érhető ez el. Volhard felosztását - vörös és fehér, jó- és 
rosszindulatú hipertónia - tehát legjobb teljesen elhagyni. 


Magas vérnyomás érgörcs miatt 


Az érelmeszesedésen, az erek rugalmatlanná válásán alapuló, idősebb korban 


jelentkező magasvérnyomás -betegség mellett gyakori és fiatalabb korban sem ritka 
az úgynevezett esszenciális magasvérnyomás -betegség, melynek oka a hajszálerek 
(kapillárisok) előtti verőerecskék. az arteriolák görcsös összehúzódása, az 
ellenállás fokozódásán alapuló magas vérnyomás. Nem helyes sematikusan 
gondolkodva minden idősebb kori vérnyomásemelkedést érelmeszesedéses eredetűnek 
tartani, a fiatalabb korit pedig érgörcsön alapulónak. A gyors gyógyulás 
szolgáltat ellenbizonyítékot, mert az érfal ilyen gyors átépítődése nem lenne 
lehetséges, ha valóban érfalmerevség (elmeszesedés), nem görcs állott volna 
fenn. 

Ugyancsak Tirala esetei bizonyítanak: a 74 éves A. S. úrnak évek óta magas volt 
a vérnyomása. 65 éves korában eltávolították a dülmirigyét. Vérében a maradék 
nitrogén értéke 31 mgr9, normális. Vércukra és -süllyedése is normális. Magas 
vérnyomásos panaszai vannak, 240-230/150 vérnyomásértékekkel. Két hét múlva, a 
légzésgyakorlatok hatására 170-180/110 Hgmm-re süllyedt vérnyomása. Visszanyerte 
fiatalos munkaképességét, és potenciája is visszatért. 

A 76 éves M. B. asszony 220/110-es vérnyomása már a légzés-gyakorlat első napján 
normális értékre süllyedt le, és az ismételt ellenőrző vizsgálatok tanúsága 
szerint normális is maradt. Egy év múlva 140/80 és 120/80. Teljesen jól érzi 
magát. Évek óta tartó szívpanaszai is megszűntek, friss és tevékeny. 

Tirala szerint az esetek 8097-ában ellenállás-növekedési, nem 
rugalmasságcsökkenési, hanem érgörcsön alapuló hipertóniáról van szó, tehát 
nincs érfalelváltozás, -károsodás, például érelmeszesedés. Ezt teljesen 
meggyógyítja a légzésgyakorlat. (Még hatásosabb a gyógyítás, ha relaxációs, 
lazító gyakorlattal kapcsoljuk össze, amiről később lesz szó.) Az erek 
tágasságát a nyúltagyban levő érszűkítő, érszabályozó központ irányítja. 
Lélegzéskúrával a rossz szabályozó működés helyreigazítható. 

Téves nézet az, hogy M. B. asszony és más betegek esetében is csak pillanatnyi, 
esetleges vérnyomás-emelkedésről lehetett szó, mert hiszen ezek a betegek évek 
óta eredménytelen orvosi kezelés alatt állottak. A későbbi ellenőrző vizsgálatok 
viszont megerősítették a gyógyulás tartósságát. 


Szív- és májmegnagyobbodás 


Fent említetten arról esett szó, hogy a légzésgyakorlatok során a szívpanaszok 
is megszűntek. Érdemes erről bővebben szólni. A magas vérnyomást gyakran kíséri 
a szívizom túltengése, hipertrófiája miatti szívmegnagyobbodás, ez az 
úgynevezett cor hypertonicum. A légzésgyakorlat hatására nem egy esetben a 
kitágult szív ionizálódik, széltében és hosszában megkisebbedik. A rekeszizmon 
petyhüdten elterülő, kitágult szív magához tér, és az előző hegyesszögű 
szívrekeszszöglet csaknem 90 fokot ér el. A szív megerősödésének és 
tonizálódásának jele ez. 

Néhány jellemző, bizonyító példa Tirala betegei közül: G. Mária szívének hossza 
a kezelés kezdetén 14,8 cm, szélessége baloldalt 9,6 cm, jobboldalt 4,5 cm. Fél 
év múlva hossza 13 cm, szélessége baloldalt 8,1 cm, jobboldalt 4,3 cm. Fél év 
alatt tehát a szív 2 cm-rel lett kisebb. A két év múlva végzett ellenőrző 
vizsgálat szerint tartós javulásról volt szó. 

B. Werner vérnyomása a kezelés kezdetén 200/120. Hat hét múlva 155/105, 145/105. 
A szív 2 cm-rel rövidült meg. A jól megfigyelhető májmegnagyobbodás is eltűnt. 
(A kezelés kezdetén 4 cm-rel ért a bordaív alá a megnagyobbodott máj.) E beteg 
gyógyulása lakóhelyén olyan nagy feltűnést keltett, hogy a város egyetemi 
klinikája felkérte, vesse alá magát ellenőrző klinikai vizsgálatnak. Évek múlva 
is változatlanul egészségesnek bizonyult. 

A magasvérnyomás -betegségben gyakran nemcsak a szív, hanem a máj is 
megnagyobbodik, pangásos májról beszélünk ilyenkor, csökkent májműködésselL. 
Nemcsak a fenti esetben volt megfigyelhető a májmegnagyobbodás visszafejlődése, 
több más esetben is. A 62 éves L. Henry vérnyomása a kezelés kezdetén 190/130. 
Nincsenek súlyos panaszai, de a máj haránt-ujjal meghaladja a bordaívet. A 
légzésgyakorlat során négy hét alatt 150/110-re csökkent a vérnyomása, és ennyi 
is maradt. A máj többé nem tapintható. A diasztolés nyomás (110) magasabban 
maradása arra utal, hogy bizonyos vesekárosodás fejlődött már ki, emiatt 
biztosan a rosszindulatú hipertóniások közé sorolnák be, ,gyógyíthatatlan" 
kórjóslattal. De egyhetes kúra után sápadt arca már megszínesedett, jól érezte 
magát. Azóta is munkaképes. Évek óta hasztalan szedett vérnyomáscsökkentő 


gyógyszereket. A légzésgyakorlat szállította le vérnyomását. 


Légzésgyakorlat fekve, ülve és állva 


Mindezek után arra kell választ kapnunk, hogyan végezzük a légzésgyakorlatot? 
Először is a betegség súlyosságával kell tisztában lennünk, mert dekompenzált 
szívbeteg nem végezhet légzésgyakorlatot, nagyon megterhelné a beteg szívet. 
Előbb a dekompenzációs jelenségeket - nehéz légzés, lábfej- és alszárvizenyő, 
hasvízkór - kell kiküszöbölni, annyira megerősíteni a szívet, hogy 
légzésgyakorlattal javíthassuk a vérkeringést, és lemondhassunk a 
gyógyszerekről. Adott esetben napokig, vagy éppen hetekig tarthat, míg 
elkezdhetjük a légzésgyakorlatokat! És jegyezzük meg az alapszabályt: előtte 
alapos bélkiürítés! 

A légzésgyakorlatokat fekve, ülve vagy állva végezhetjük. 


Fekvő gyakorlat 


Lehetőleg minél kevésbé süppedékeny matracon, kissé felemelt felsőtesttel vagy 
egészen vízszintesen feküdjünk az ágyban. Kilégzéssel kezdjük a gyakorlatot. 
Mindkét kezünket fektessük hasunkra, és kilégzéskor nyomjuk a hasat a 
gerincoszlop irányába. Miután a hangtalan kilégzés befejeződött, nyomban 
kezdjünk hozzá a belégzéshez. Csukott szájjal úgy vegyünk lélegzetet, mintha 
köldökünk magasságában ránk csavart övet kellene szétszakítanunk. Miután a has 
mozgásának segítségével elértük a belégzés tetőpontját, tágítsuk ki a 
mellkasunkat, feszítsük meg testünket, miközben a has lelapul! Mély mellkasi 
lélegzetvétel követi a hasi légzést. A belégzést tüstént kövesse a kilégzés. A 
szívbetegnek különösen nehezére esik a kilégzés, éppen azért ülve tanulja meg. A 
belégzés is könnyebben sikerül ülve, mint állva. 


Ülő légzésgyakorlat 


Kényelmes székre üljünk. Mindkét kezünket szorítsuk hasunkra, nyomjuk a 
gerincoszlop felé, és leheljük ki a levegőt. Húzzuk be erőteljesen a hasunkat, 
és hajoljunk előre. Felsőtestünk majdnem vízszintesen feküdjék. Ennek utána 
egyenesedjünk fel, és orrunkon keresztül vegyünk mély lélegzetet. Felegyenesedés 
közben 

először a has domborodik elő, aztán, midőn a felsőtest a combokhoz képest 45 
fokos szöget alkot, megkezdődik a mellkasi légzés. Ez addig tart, míg teljesen 
ki nem egyenesedünk. Közben természetesen nem szabad felhúznunk vállunkat, 
hanem, hogy ülő helyzetben a teljes mellkasi légzést eléljük, a 
lapockacsontoknak lefelé kell tolódniok és meg kell kísérelnünk minél 
egyenesebben ülni, megfeszített állapotban, hogy a gerincoszlop megnyúljon. Ezt 
a kar úszómozgásszerű mozgása támogatja. A szokásos úszómozgás csak annyiban 
módosul, hogy kezünket felfelé mozgatjuk. Úgy kapcsolódjék egymásba a légzés, a 
kar és a felsőtest mozgása, hogy a mellkas legnagyobb kitágulásának pillanatát 
kilégzés kövesse, miközben U-t mondunk vagy énekelünk. (Az U hang magassága a 
gyakorlatot végző adottságától függ.) A kilégzést az újabb mély belégzésig 
szünet kövesse, ezalatt nyugodtan fekszünk vagy ülünk, és fél-másfél percig 
rendesen lélegzünk. Időt adunk a szívnek, hogy a mély légzés fáradságát 
kipihenje. 


Légzésgyakorlat álló helyzetben és járás közben. 


Ülő helyzetben nem követhetünk el hibát. Álló lélegzésgyakorlatnál a következőre 
ügyeljünk: először kileheljük a levegőt. A kilégzés támogatása végett kezünkkel 
nyomást gyakorolhatunk a hasra, aktíve behúzhatjuk a hasunkat, és kissé előre 
hajolhatunk. Belégzéskor először a hasat domborítjuk elő, mintha övet 
szakítanánk széjjel, orron át szívjuk be a levegőt. Azután kitágítjuk a 
mellkasunkat, kifeszítjük a gerincoszlopot, a vállat lesüllyesztjük. Ezt a 
gyakorlatot is támogathatjuk a kéz úszómozgásával. A kilégzés csücsörített 
szájjal, U hang kíséretében történik. Állás helyett járás közben is végezhetjük 


a gyakorlatot. Mivel így órán nem ellenőrizhetjük az időt, 10-15 lépés ideje 
alatt kileheljük és a következő 5-6 lépés alatt beszívjuk a levegőt. 

Ha járás közben végezzük a lélegzésgyakorlatot, a be- és kilégzés közben 2-3 
lépésnyi szünetet iktassunk be, vagyis a kilégzés után 2-3 lépésnyi ideig ne 
lélegezzünk be! A megnyúlt kilégzési idő úgyis egy kis szünetet követel. Az a 
legfontosabb, hogy a kilégzést hangos U kísérje. Gyenge belégzőizomzat esetén a 
rekeszizomzatot es a mellizmokat úgy erősíthetjük meg, hogy csak egyik 
orrlikunkon lélegezzük be a levegőt, a másikat befogjuk. így nehezebb a 
belégzés, pontosabban adagolható és figyelhető meg a belégzőizomzat megerősödése 
érdekében. 

Egyeseknek a kilégzőizomzat erősítése érdekében lökésszerű kilégzésre van 
szükségük. Ez csak kivételes esetekben alkalmazható. 

A légzésgyakorlatokat nem kezdhetjük a legnagyobbfokú megterheléssel. Akármilyen 
gyakorlat, tréning csak akkor jár teljes eredménnyel, ha elegendő idő áll 
rendelkezésre a szervezet és a szervek megerősödéséhez, ennek érdekében kis 
ingerekkel, esetünkben kis erőfeszítésekkel kezdjük, majd fokozzuk a mértéket. 
Aki a karizmait kívánja megerősíteni, egészen kis súlyokkal kezdi a tréninget, 
mert ez a kis inger a helyes növelő-erősítő inger. Túlzott erőlködés esetén 
(például nehéz súlyok) az erő valóságos, további növekedése megakadályozódik, és 
meghiúsul minden törekvés a lassú fokozásra. Mivel nagyon sokan gyermekkoruktól 
fogva elszoktak a mély légzéstől, nagy megerőltetést jelent számukra a mély 
légzés még akkor is, ha a gyakorlatok közé elég hosszú szüneteket iktatnak. 

A légzésgyakorlat hatására a szívbe egy időegység alatt több vér jut be anélkül, 
hogy ez a többlet nagyobb nyomásra kényszerítené a szívet. A szív perc- és 
verőtérfogatának növekedésével, a szívből kilökött vérmennyiség emelkedésével a 
verőerekben és a kiserekben, az arteriolákban automatikus szabályozás 
következtében csökken a vérnyomás. Másodszor: megszűnik a különböző szervek 
érgörcse. A légzéskúra harmadik és legjelentősebb hatása a nyúltagyi vegetatív 
központokra való hatás. A légzőközponttal együtt, összezsúfoltan itt található a 
vérnyomást szabályozó központ, a bélmozgás, a szívműködés, szívütem-szabályozó 
és más központok. Ezek akaratunktól független életműködések, csak a 
légzőközpontra hathatunk akaratlagosan, tudatos légzésgyakorlat segítségével. 
Amint légzésgyakorlattal harmonikussá tesszük a légzőközpont működését, ez 
kisugárzóan, harmonizálóan hat az összes többi vegetatív központra. 


Az alacsony vérnyomásról 


A magasvérnyomás -betegség ellentéte az alacsony vérnyomás, a hipotónia. 
Általában alkati jellegű. Az ilyen hipotóniásoknak általában feltűnően kicsi és 
gyenge a szívük, csak 10-11 cm hosszú, finom alkatúak, hamar elfáradnak, gyenge 
az izomzatuk, munkaképességük csökkent, rendkívüli körülmények között nem 
képesek tartalék erőket mozgósítani. Oka lehet a mellékvese, a pajzsmirigy, az 
agyalapi mirigy csökkent működése is, vagy tartósan fennálló fertőzés (tébécé, 
idült szepszis). 

Mindegyik esetben az egyetlen lehetőség a szív megerősítésére, 
teljesítőképességének fokozására, a hipotónia eredményes leküzdésére a 
légzésgyakorlat. Ezúttal nem elég pusztán a kilégzés megnyújtása, a belégzés 
megnyújtása is szükséges. Ezen felül a belégzés visszatartása is, kezdetben 1-2, 
később 3-4 másodpercig. Fél-egy cm-nyi hossznövekedés is elérhető, és a szív 
teljesítőképessége is növekszik. 

Tirala szerint a következő vérkeringési zavart okozó betegségek gyógyíthatók 
légzéskúrával: 

Légzésvisszatartással: hipotónia. 

Mély légzéssel, légzésvisszatartás nélkül: esszenciális hipertónia, általános 
érelmeszesedés, felnőtt kori cukorbetegséget kísérő érelváltozások és magas 
vérnyomás, egyes szervekre szorítkozó érgörcs: szívérgörcs (angina pectoris), 
érelmeszesedéses veseelváltozás, idült vesevérbőség, vesevérszegénység, 
vesegyulladást követő magas vérnyomás, veseelégtelenség, agyi érgörcs, agyér- 
elmeszesedés, szélütést (agyvérzést) követő bénulások, a szemideghártya 
érgörcsbetegsége (retinitis angiospastica), a belső fül érelmeszesedése 
szédüléssel, az izomerek görcse, érszűkület miatti, időszakos sántítás (dysbasia 
angiospastica). A szív tonizálása és erősítése légzésgyakorlattal: 
szívelégtelenség, a szívburok, a szívizom és a szívbelhártya együttes gyulladása 


(pancarditis), szívbelhártya-gyulladás (endocarditis), szívizomgyulladás 
(myocarditis), szívizom-elfajulás (degeneratio myocardii), pajzsmirigy-túltengés 
(Basedow-kór) miatti szívelváltozás eseteiben. (Ilyenkor is mélylégzésgyakor lat 
- légzés-visszatartás nélkül. Súlyosabb esetekben természetgyógyász orvos 
ellenőrzése mellett!) 


A gyógyító köhögés 

A köhögés speciális kilégzésnek tartható, bizonyos esetekben ugyancsak gyógyító 
hatású lehet. Az ischaemiás eredetű ritmus-zavarok egy része megszüntethető 
köhögéssel. (Ischaemia a szívizom bizonyos területeinek vérszegénysége. A 
szívizom a koszorú-érgörcs vagy -beszűkülés, értrombózis vagy embólia miatt nem 
jut elegendő vérhez, oxigénhez.) Nyugalmi légzés esetén a mellűri nyomás 
általában 4-8 vizem, köhögés alatt azonban 250-300 Hgmm-re is emelkedhet. Ez a 
mellűri nyomásemelkedés áttevődik a szívüregrendszerre. Legkifejezettebb az 
emelkedés a jobb szívfélben, azon belül is a jobb pitvarban, de a mellűri nyomás 
hat a tüdőérrendszerre, a bal kamrára és az aortára is. Ez a nyomás belső 
szívmasszázsként érvényesül, a vérkeringést javítja, a keringést a kis- és 
nagyvérkörben biztosítja, adott esetben, például hirtelen szívmegállás során 
életmentő Lehet. 

Diagnosztikai célból (coranarographia) kontrasztanyagot juttatnak a koszorúérbe, 
és ez hirtelen vémyomáscsökkenést és/vagy szívmegállást okozhat. Sones javaslata 
alapján ilyenkor köhögte-tik a beteget, és ez megszünteti a veszélyes állapotot. 
Szívkatéteres vizsgálat során fellépő hasonló komplikációt is megszüntethet a 
köhögés. Ezenfelül betegek kóros állapotainál is gyógyíthat az erőltetett 
köhögtetés, köhögés. Életveszélyes ritmuszavart követően néhány másodpercen 
belül megkezdett köhögés az eszméletet fenntarthatja (megelőzi az 
eszméletvesztést), a ritmuszavart megszünteti. A leggyakoribb ritmuszavar a 
hirtelen lelassult szívverés (bradycarcia) és a -néhány szabálytalan szívütés 
után - szívverés kimaradást (asystolia). Ez utóbbi jelentkezhet infarctuson 
átesett, vagy koszorúér-elmeszesedésben, angina pectorisban, myocardii- 
degeneratióban szenvedő betegeknél. Amikor tehát - esetleg izgalom, erőkifejtés, 
emelkedőn gyorsabb járás során - szabálytalan szívverés után bekövetkezik a 
szívverés kihagyása, ami megérezhető, azonnal akaratlagosan sorozatosan 
köhögjünk, és megindul a szabályos szívverés. Kamrai szapora szívverés 
(tachicardia) is megszüntethető ilyen módon. A köhögés, köhögtetés eszközök 


elsősegélynyújtó eljárásnak szélesebb körű ismerete alapján számos hirtelen 
haláleset megelőzhető lenne. Ha a kamrák egyáltalán nem húzódnak össze, 20-60 
másodperc után eszméletvesztés, görcsök, elkékülés és hörgő légzés következik 
be. Ez az Adam-Stokes-féle tünetcsoport. Ha pár percig tart, halálos. Gyakran 
szédülés előzi meg. Ez is megszüntethető idejében alkalmazott erőltetett 
köhögésekkel. 


Légzésgyakorlat és koncentráció 


Miután szó esett az előzményekben arról, hogy légzésgyakorlattal kisebbíthető és 
növelhető a szív, súlyos anatómiai elváltozások (szem ideghártya-vérzés) 
szüntethetők meg, ahogy egy tudós professzor kifejtette, befejezésül még 
hihetetlenebb tapasztalatot közlök, ezúttal egy , laikus" öngyógyító 
tapasztalatát. Nem a mindenben kételkedők, hanem a teljes nyitottsággal 
megismerni, tapasztalni, gyógyulni kívánók számára, de racionalizmuson túllépni 
képes orvosok számára is. A 63 éves B. K. mondotta: ,Az ember képzeletbeli és 
gondolatbeli koncentrációval társítsa, kísérje a belégzést. Amikor belélegzi a 
levegőt, azzal nemcsak levegőt lélegez be, hanem kozmikus erőket is, olyan 
erőket, amelyeket a tudomány ma még nem ismer. Ezeket az erőket a képzelőerővel 
oda kell irányítani a beteg, a bajban lévő testrészre, mintha az ember abba 
lélegezné be az egészet. Arra kell gondolni, hogy ott az egész baj megszűnik, 
mert ezek az erők ott rendet teremtenek. Nekem nem takartak le a szívbillentyűk, 
korcsosak voltak, tehát visszaengedték a kamrába a vért. (Vitium cordis, 
szívbillentyűelégtelenség.) Én a billentyűre koncentráltain, anatómiailag is, 


mert akkor már áttanultam az egész anatómiát, és el tudtam képzelni azt, hogy ez 
a billentyű hogy néz ki. 

Belső képem volt róla, és a levegőt és az erőket oda szívtam, és ugyanakkor azt 
a parancsot adtam, hogy ez a szívbillentyű soron kívül kinövi magát, hogy 
teljesen betakarjon. Ezzel a képzelettel kísértem a légzőgyakorlatokat, és 
ezután egy idő múlva, a katonai orvosi vizsgán nem észlelték már a bajomat. Én 
is éreztem, hogy nincs már semmi probléma. Azután a legnehezebb fizikai munkát 
végeztem, három házat építettem fel, a betonkeverést lapáttal, nem 
betonkeverővel csináltam végig. Volt úgy, hogy 80 mázsa anyagot forgattam át egy 
nap alatt, és rengeteg éjjel nem aludtam, mire fölépítettem a családi házamat, 
és még egy másikat is, és még egy harmadikat is a szüleimnek meg a gyereknek. A 
nehéz fizikai munkát bírtam, és most is olyan a fizikai munkabírásom, mint egy 
23 évesnek. A fiatalok lemaradnak mellettem még máma is a munkában." 
nFeltétlenül fontos tudni azt, hogy merre lakik a Jóisten, a dolgoknak mi a 
lényege, mi a tartalma, mi az élet célja. Akit ezek a kérdések nem érdekelnek, 
és csak úgy akar meggyógyulni, annak nem fog sikerülni. A megnyugtató utat, az 
egyéniségünkre szabott utat mindenkinek meg kell találni: azt, hogy miért élünk, 
mi az élet célja, és ennek a szolgálatában kell a munkánkat végeznünk. E nélkül 
az irányvonal nélkül nincs siker, mert nincs se kitartás, se erő, se semmi, de 
ha valaki ezen az úton megy, az megkapja az erőt is meg olyan támogatást, amit a 
tudomány ma még nem tud kikutatni, mert se kilóval, se méterrúddal nem Lehet 
mérni, ugyanakkor a legnagyobb valóság!" 

Itt a légzésgyakorlat gondolaterőkkel, koncentrációval társításáról van szó. 
Senkinek se tanácsolom - ez az egyetlen kritikám B. K. öngyógyításával 
kapcsolatban -, hogy túlerőltesse magát, mint amilyen túlerőltetésről az ő 
esetében szó volt. 


A TÁPLÁLKOZÁSRÓL 


A reformétrend 


Mindenfajta szív- és érbetegségben, vérkeringési rendellenességben alapvető 
jelentőségű mind a megelőzés, mind a gyógyítás szempontjából a radikális 
étrendváltoztatás, a vegyes -húsos-zsíros, erősen sós, sok édességet tartalmazó 
- étrendről átváltás a reformétrendre. Ez sovány tejtermékekkel (joghurt, kefir, 
aludttej, sovány túró) kiegészített növényi, vegetárius étrendnek felel meg, 
tehát a tojás is kizárandó, ugyanis tömény koleszterinraktár a tojássárgája és a 
zsíros tejtermékek - a vaj, tejfel, tejszín, zsíros sajtok - is. Legfeljebb 
gyermekkorban jöhet szóba még a csökkentett zsírtartalmú vaj és tejfel, sovány 
sajtok, de érett és idősebb korban az érelmeszesedés, az embólia és 
trombózishajlam megelőzése érdekében kizárandók. Az alap étrendminta a 
következő: 


Mi helyett? hús (fehérje) 

Mit? aludttej, joghurt, kefir, sovány túró; szójapehely, -granulátum, 
hüvelyesek, Graham-liszt (barna liszt), köles, olajos magvak (dió, mogyoró, 
tökmag), burgonya 


Mi helyett? cukor, édesipari és cukrászati termékek, sütemények, cukros üdítők, 
zsír (disznó-, libazsír, vaj, tejfel, tejszín, szalonna, tepertő) 

Mit? természetes szénhidrátok (pl. gyümölcsök), kisebb mennyiségben méz 
növényolaj (lehetőleg hidegen sajtolt tökmag-, napraforgó-, szója- és 
kukoricaolaj) 


Mi helyett? fehér kenyér, fehér lisztből készült péksütemények, tészták 
Mit? korpás, teljes őrlésű lisztből készült kenyerek: Bakonyi barna kenyér, 
Alföldi barna kenyér, Graham-buci, Graham-kenyér stb. 


Mi helyett? ecet 
Mit? citrom vagy almaecet és természetes savanyítás (kovászolás, savanyú 
káposzta) 


Mi helyett? erős fűszerek (csípős paprika, bors, curry, mustár) 
Mit? gyógynövényfüszerek: kakukkfű, borsikafű, borsosmenta, kömény, ánizs, 
fokhagyma, vereshagyma stb. 


Mi helyett? szinte teljesen főtt és sült ételekből álló étrend 
Mit? 50-60-70-80 9-ban nyers növényi ételek, zöldségfélék, gyümölcsök, müzli 
( ,élő táplálék") 


Mi helyett? cukrot és konzerváló anyagokat tartalmazó gyümölcs- és zöldséglevek 
Mit? otthon készített, turmixolt, friss, cukor nélküli levek, vagy helyettük 
minél több bő levű, friss gyümölcs fogyasztása 


Mi helyett? csapvíz, szódavíz 
Mit? forrásvizek, gyógyvizek (kénes Parádi, kékkúti víz, a budapesti Attila, 
Juventus-forrás vize -Rudas fürdő - vagy Széchenyi-forrás vize stb.) 


Mi helyett? kínai vagy más fekete tea, kóla, feketekávé, alkoholos italok 
Mit? gyógyteák (felváltva hársfa-, borsosmenta-, fodormenta-, kamilla-, 
kakukkfűtea), propolisz, virágpor, ginsengtea, malátakávé. 


Hetente egy nyersnap vagy gyümölcsnap, negyedévenként háromnapos, félévenként 
hétnapos gyümölcskúra, nyerskoszt-kúra. 


Természetes fogyókúra 


A szív- és érbetegségek megelőzése és gyógyítása során a hízás, súlytöbblet 
megelőzése, illetve súlytöbblet esetén a fogyasztó étrend elkerülhetetlen. A 
szív munkája szempontjából nem mindegy, hogy valaki 20, 30 vagy éppen 50 kg 
zsírt és vizet tartalmazó ,hátizsákkal" utazza-e végig az életét, vagy pedig 
optimális, normális súllyal. Nagy amerikai statisztikák bizonyítják, hogy sokkal 
több kövér, mint sovány ember szenved szívbetegségben. A magas vérnyomás, az 
agyvérzés, az embólia, a trombózis, a visszértágulat, a vénás vérkeringési 
elégtelenség, a koszorúér-betegségek, a szívizom-károsodás (szívizom-elfajulás), 
a szívelégtelenség, hirtelen szívhalál elsősorban a kövér emberek betegségei. A 
soványak nemcsak tovább élnek, hanem nagyobb a teljesítőképességük is, mint a 
kövéreknek. 

A természetes fogyókúra lényege, hogy nem szabad gyors eredményre, hirtelen nagy 
testtömegvesztésre törekednünk, mert ez a szív- és érbetegségek szempontjából is 
súlyos következményekkel járhatna. Nemcsak szükségtelen, kétes eredményű, hanem 
káros is a fogyókúra célú koplalás éppúgy, mint a heroikus izzasztó kúrák, 
erélyes vízhajtás, vagy az egyoldalú tojás-, hús- és más, úgynevezett , fogyasztó 
diéták" . 

A reformétrend biztosítja az optimális testsúlyt némi változtatás 
végrehajtásával, kövérek fogyását, soványak normális testsúlyát. A kövér gyerek 
és ember nem egészséges, habár , jó húsban van", és azt szokás mondani, hogy 
"Szinte kicsattan az egészségtől", valójában a kövér ember Jól táplált éhező", 
mert elhízik az ,üres kalóriáktól", cukor, zsír, fehérlisztételek, fehér kenyér, 
hús, édességek fogyasztásától, ugyanakkor tápanyaghiányokban, vitamin-, 
ásványianyag-, nyomelemhiányokban szenved, hajlamos a szív- és érbetegségekre, 
vagy ha már van ilyen betegsége, az egyre súlyosbodik. 

Fogyókúraétrendünk alapját, gerincét az ízletes zöldség- és főzelékfélék, 
valamint gyümölcsök képezzék! Ezekből nagyobb mennyiségeket is lehet 
fogyasztani, 20-30-40 dkg-ot egy-egy alkalommal. Egészítsük ki ezeket sovány, 
zsírszegény tejtermékekkel : kefir, joghurt, aludttej, sovány túró, sovány sajt 
(gomolyasajt). Tejfel helyett joghurtot vagy kefirt használjunk. Hagyjuk el az 
előbb felsorolt, üres kalóriákat. A változatosan összeállítható müzli mindennapi 
ételünk legyen. A gabonapelyhek rovására inkább a zöldség- és nyers főzelékfélék 
(cékla, sárgarépa, fekete retek, káposzta stb.) vagy gyümölcsök domináljanak 
müzlinkben. Ne maradjon ki egy evőkanál korpa sem! Az aszalt gyümölcsök 
mellőzendők. Mivel , jól táplált éhező" a kövér ember, készítsünk 
réleterőmüzlit". A zöldség- vagy gyümölcsmüzlihez keverjünk egy evőkanálnyi 
érvédő és szellemi munkát segítő szójalecitint, magas vérnyomás ellen is 
gyógyszerként ható egy gyengén púpozott kávéskanálnyi Márkus-féle kalciumport, 


mely szívizmot erősítő magnéziumot is tartalmaz, és az elhízottak mindig 
fennálló ásvány- és nyomelemhiányát pótló Neurosan port, egy tetézett 
kávéskanálnyit. Három hétig ezekkel kiegészített életerőmüzlit fogyasszunk, 
három hétig ezek nélkül készült müzlit, majd ismét háromhetes kúra, így 
váltakozva folytassuk. 

Az elhízott szív- és érbetegeknek a kalóriaszegény étrenden kívül minél több 
rélő táplálékra", nyers növényi ételre van szükségük, az előbb említett müzlire 
(amihez egy kevés mézet tehetünk, de cukrot vagy barna cukrot semmiképpen sem), 
és salátákra, zöldség- és gyümölcssalátákra. A nyers étel ne jelentsen hideg 
ételt, ,hideg konyhát"! Minden nyers ételt langyosan fogyasszunk, így nem 
okoznak emésztési zavart, sőt emésztőszervi (máj-, epe-, gyomor-, bél-, 
hasnyálmirigy-) gyulladást, hurutot, működési zavart. Tilos a hideg, 
jégszekrényből kivett étel és ital! A nyers étel alapos, 30—40-szeri 
megforgatása, megrágása is alapfeltétel. 

Kalóriadús ételek ugyan a hüvelyesek, az olajos magvak (dió, napraforgómag, 
tökmag, mogyoró, mandula), a növényi olajok, a méz, ezek azonban fogyaszthatók, 
megfelelő reform-étrend-keretben. Éppúgy mint a közepesen kalóriadúsak, a teljes 
őrlésű búzaliszt, a rozsliszt, a gabonapelyhek (zab-, búza-, árpa-, rozs-, 
szójapehely). Megfelelő konyhatechnikai, ételkészítési módszerekkel megoldható 
csökkentett bevitelük. A szív-és érbetegségek gyógyítása és megelőzése 
szempontjából is döntő fontosságú a konyhatechnika, nem csak a fogyókúra 
szempontjából. A hidegen sajtolt olajat az elkészült ételhez tegyük hozzá, ne 
vele süssük, főzzük, mert hevítés közben a telítetlen zsírsavak telítetté 
alakulnak át, s így már szív- és érbetegség-elősegítők. Az olaj úgy 
csökkenthető, hogy sohasem sütünk serpenyőben, hanem gyengén beolajozott tepsibe 
helyezetten, sütőben. A cukrászsütemény, vagy az otthon, fehér lisztből, 
cukorral készült, tejszínhabos sütemény hizlal, a reform sütemény fogyókúrás 
étrendbe is illeszthető. (Vö. Kállai Klára cikksorozatával az Új Elixír magazin 
1991. 31., szeptemberi számától: Vegetáriánus receptek fogyókúrázóknak. ) 

Minden alkoholos ital hizlal, kizárandók a legkisebb mennyiségben is. Éppúgy 
mint a cukros gyümölcs- és zöldséglevek, cukros üdítőitalok. Otthon turmixolt 
leveket igyunk, lédús gyümölcsöket együnk. A datolya, füge, aszalt gyümölcs csak 
ritkázva, hetente-kéthetente egyszer, kisebb mennyiségben. Az étkezések száma és 
a testsúly között is összefüggés van. Megállapították, hogy ha ugyanazt az 
ételmennyiséget kétszeri étkezés helyett négy szer re vagy akár öt szőr re 
elosztva fogyasztjuk el, kevésbé hizlal. 

Az ülő, a mozgásszegény életmód fokozott étvággyal, fokozott evéskényszerrel jár 
együtt, ugyanakkor rosszabb emésztéssel, másrészt a tartósan fennálló rossz 
lelkiállapot, lelki hiányérzet, csalódásélmény, gyászélmény, negatív emóció 
(szorongás, irigység, gyűlölet, harciasság, ingerlékenység), lelki feszültség, 
megoldatlan konfliktushelyzet (rossz viszony házasfelek, munkatársak, szülők és 
gyerekek stb. között) elhízáshoz vezethet. A lelki hiányérzetnek nincs tudatában 
a nagyevő, csak a rossz közérzetet veszi észre, és fokozott evéssel próbálja 
megszüntetni, ,evésbe menekül". Másrészt sajnos gyerekkortól beidegződik, hogy a 
nfinom falatok", az édességek, a csokoládé vigaszt és szeretetmegnyilvánulást, 
jutalmat képviselnek. Sokan hát saját magukat is így vigasztalják, jutalmazzák. 
Más oldalról is a mozgásszegénység és a rossz lelkiállapot elősegítője, 
súlyosbítója vagy éppen okozója a szív- és érbetegségeknek. Éppen ezért - amint 
külön is lesz erről szó - a megelőzés és gyógyításprogram szerves részét képezi 
a rendszeres mozgásgyakorlat és lelki gyakorlat (például lazító, relaxációs 
gyakorlat). A szív- és érbetegséghez szabott, ajánlott fogyókúra- 
tornagyakorlatok" a következők: 

:t A betegségi állapotnak megfelelően végezhető torna- és jógagyakor latok 
programját természetgyógyász orvos állítsa össze! 


1. A has (pocak) fogyasztása. Feküdjünk le a földre (szivacsmatracra, 
szőnyegre, pokrócra) összezárt lábakkal. Kezünket tegyük a fejünk alá. Ezután 
emeljük mindkét lábunkat egyszerre a magasba. Teljesen nyújtsuk ki a lábunkat, s 
nyújtott lábunkat lassan eresszük le a padlóra. A gyakorlatot legalább 
háromszor-négyszer ismételjük. 

2: A derék fogyasztása. Álljunk terpeszállásba, kifelé fordított lábfejjel. 
Karunkat emeljük a magasba. Ezután hajoljunk derékból balra, de közben ne 
dőljünk sem előre, sem hátra. Bal kezünkkel érintsük meg a bal lábunkat a térd 
alatt. Rugózzunk néhányszor, minden alkalommal mélyebben érintve a lábszárunkat. 


Térjünk vissza a kiinduló állásba, s ugyanezt végezzük el jobbra. 

3. A csípő fogyasztása. Feküdjünk le a földre, az egyik oldalunkra. A föld 
felőli kezünket tegyük a fejünk alá, a másik karunkat nyújtsuk ki. Emeljük a 
földdel nem érintkező lábunkat magasba, nyújtott térddel és felfelé nyújtott 
lábujjakkal, de mindkét karunk a helyén marad. Tartsuk így a lábunkat, míg 
lassan tízig nem számolunk, majd eresszük vissza. Ismételjük 3-5-ször. Ezután 
végezzük el a gyakorlatot a másik oldalunkon is. 

4. A comb fogyasztása. Feküdjünk a hátunkra, és emeljük a magasba a lábunkat, 
kezünkkel pedig támasszuk meg a csípőnket, csináljunk ,gyertyát". Ebben a 
helyzetben hajlítsuk, majd egyenesítsük ki a lábunkat, ezt követően pedig 
végezzünk kerékpározó mozgást. A tempót lassan kezdjük, majd egyre gyorsítsuk 
kb. 1-2 percig. 

5. Ajánlott jógagyakorlatok: Napüdvözlet, mély előrehajlás (ülve a homlok 
térdhez közelítése), zé-fekvés (hanyatt fekve lábemelés térdben behajlítva, 
hashoz szorítás), félteveállás (térdelve sarok megfogása, domborítva), 
kobraállás (hason fekve a felső test emelése kinyújtott karokkal). Dolgozzunk ki 
szakértő jógatanárral fogyasztó jóga mozgásprogramokat. Fokozatosan növelt 
távolságú séták fokozatos gyorsítással, emelkedő talajon is jól illeszthetők a 
szív- és érbetegségek és az elhízás fogyókúra-programjába. Éppúgy mint a 
teljesítőképességgel arányos hétvégi túrák. Az aerobic és a futás (,kocogás") 
még az enyhébb szív- és érbetegségben sem ajánlott, annál inkább a vízitorna. 
(Vö. Oláh Andor: A gyógyító víz, Planétás kiadás.) 


Egyél keveset, mozogj sokat!" 


Pataky László nyugalmazott villamosmérnök barátom mondotta el nekem 85 éves 
korában, hogyan gyógyította meg magát, és hogyan előzte meg - így 
rekonstruálhatom orvosi szempontból - a cor pulmonale kifejlődését. (Idült 
légzőszervi betegségek, például hörghurut, asztma során kialakuló szívbetegség, 
szívtágulás és keringési elégtelenség a cor pulmonale.) Helyes étrend és 
mozgáskombinációra felépített, kitűnő öngyógyító programként szerepeljen itt 
ezúttal az ő módszere. 

Gyümölcskúrával egybekapcsolt mozgásprogramot valósított meg Bicsérdy Béla 
javaslata alapján, melynek mottószerű elve: ,Egyél keveset, mozogj sokat!" A mi 
számunkra az egyél keveset ne jelentsen erőltetett, aszketikus 
félkoplalásprogramot, hanem mézes, barna kenyérrel kiegészített gyümölcskúrát 
vagy nyersétrendkúrát. 

Minden hajnalban köhögési rohamot kapott tapadós, vízszínű nyálka 
felköhögésével. A felköhögés két óra hosszat is eltartott, közben szívverése 100 
fölé is szökött, holott egészségesen hatvanat vert a szíve. Betegállományba 
került 1954-ben. Mivel sokat foglalkozott már előzőleg természetes 
gyógymódokkal, Bircher-Benner svájci természetgyógyászati szanatóriumában is 
járt, magyarázta a főorvosnak, milyen tünetei vannak, és hogyan kellene 
gyógyítani. A válasz jellemző a magyar viszonyokra, ahol mai napig is 
jogfosztott a beteg, alárendelt, kiszolgáltatott helyzetben van egy gyökeres 
reformra szoruló, feudálisnak nevezhető egészségügyi rendszerben. Nos hát a 
főorvos azt mondta, hogy a mérnök ne szóljon bele a gyógykezelésbe. A helyes, de 
figyelembe nem vett jogkövetelő válasz: ,Nem a mérnök szólt bele, hanem a beteg 
mérnök, és ez nagy különbség." (Ráadásul, aki ért is a természetes 
gyógymódokhoz.) A Kékesi Gyógyüdülőbe utalták be, aminek eredménye nem volt. 
Folyton fektettek és bőven tápláltak (persze vegyes étrenden), és éppen az 
ellenkezője kellett volna: folyton járni és kevesebbet enni. Amikor a Kékesről 
lejöttem, kértem, engedjék meg, hogy most már én gyógyítsam magamat. Kinevettek, 
de megengedték. Visszagondoltam arra, amit Bicsérdyvel beszélgettem a húszas 
években. Akkor látogattam meg és beszélgettem vele. Olyan félig-meddig 
bicsérdista voltam, a gyümölcsevők közé tartoztam, de ebben óvatos voltam, mert 
hamar rájöttem, hogy a savanyú gyümölcsök nekem nem tesznek jót. Nem bírta a 
szervezetem a savakat. Most se bírja. Hurutos lesz a gyomrom. De talán minden 
bicsérdista így jár. Tudtam élni nagyon jól a nagyon édes gyümölcsökön. Ringlón, 
szilván vagy például sárgabarackon. Ami teljesen érett volt. Vagy teljesen érett 
őszibarackon. Mindig úgy, hogy kenyérrel ettem. (Természetesen barna kenyérrel.) 
Elhatároztam, hogy Bicsérdynek ezt az elvét, hogy egyél keveset és mozogj sokat, 
ezt fogom követni, és felmentem a budai csúcshegyi turistaházba. Alig tudtam 


fölmenni, néha négykézláb mentem, de hát fölértem augusztus elsején. 400 méter 
magasan van. A turistaház mellett vízszintesen menő mezei utak voltak, a 
turistaház erdőben volt. A turistaház fölött van egy vízszintes, kivágott sétaút 
az erdőben, amelyik átmegy a Hármashatárhegyre. A turistaháztól csak 20 méter 
magasságba kellett fölmenni, már elértem. Eleinte csak úgy mentem, hogy másztam, 
négykézláb másztam. Már a harmadik nap észrevettem, hogy sokkal könnyebben 
megyek. Már a negyedik, ötödik nap egész könnyedén fölmentem erre a turistaútra. 
És akkor ott mentem végig. Teljesen vízszintes volt, úgy megy át a 
Hármashatárhegyre. A tizedik napon már három kilométert tudtam menni." Ekkor 
munkaképesnek íratta ki magát, és kivett négyheti szabadságot. Ezt a nagyszénási 
menedékházban töltötte el. ,A turistaház 550 méter magasságban volt, de 250 
méter szintkülönbséggel, tehát meredeken, és ott volt egy borvízforrás. Én oda 
mindennap lementem és mindennap feljöttem egy üveg borvízzel. (Ásványvíz, 
gyógyvíz pótolhatja a borvizet.) Mindennap föl tudtam már jönni. Ott még mindig 
gyümölcsöt ettem, de ott már nem volt barackom, hanem körte, ilyesmi." Édes 
túróval, ordával egészítette ki gyümölcsétrendjét, majd tovább bővítette. Ereje, 
testsúlya visszatért. , Hálát adtam Bicsérdynek, aki azt mondta, egyél keveset és 
sokat mozogj! Ez a gyógyulás útja. Rengeteget mozogtam. Naponta minden délelőtt 
mentem kb. 10 kilométert, és minden délután mentem 10 kilométert. Úgy látszott, 
teljesen egészséges lettem, de mikor visszajöttem, ugyanabba a munkakörbe, 
ugyanabba a nyomorúságba, úgy éreztem, idegállapotot tekintve nyomorúságba 
álltam vissza." Rabszolgaként dolgoztatták az ,osztályidegen" mérnököket a 
koncepciós perek idején. Főnöke, az igazgató egy mérnököt már halálba kergetett. 
rAZ nem volt bicsérdista, nem ismerte a bicsérdista módszereket. Szerencsére én 
elértem a hatvanadik esztendőt és nyugdíjba mentem." 


Állati zsír, koleszterin, érelmeszesedés 


Szív- és érbetegségben, mint említettem, az állati zsír, a cukor, a fehér liszt 
és a hús kizárandó, nem csak fogyókúraétrendben. Koleszterint csak állati zsírok 
(disznózsír, vaj, tejfel, tejszín és húsok) tartalmaznak, növényi zsiradékok, 
olajok nem. Állatizsír-fogyasztás során a vérben emelkedik a koleszterinszint, 
túl sok koleszterin kering a vérben - ideális érték 4,7-5,2 mmol/l -, majd egy 
idő után lerakódik az erek falában, sárgás plakkok képződnek, melyek egy idő 
után elmeszesednek és beszűkülnek, vagy trombotikusan el is záródnak. Számos 
kísérleti és klinikai tapasztalat igazolja, hogy a zsírmentes vegetárius étrend 
védelmet nyújt az érelmeszesedéssel, infarktussal szemben. Olasz kutatók négy 
hétig tartó koleszterinszegény étrenddel elérték a vér koleszterinszintjének 
bizonyos mértékű csökkenését, azonban, ha nyolchetes szójaétrenddel egészítették 
ki, akkor fokozott mértékben, szignifikánsan csökkent a kóros koleszterinérték. 
Az érkárosító LDL-(béta)koleszterinszint csökkent a szója hatására. A húsokkal 
és zsírokkal szemben a szójaolaj, a szójakészítmények zsiradéka érvédő zsiradék. 
Az LDL-koleszterinnel szemben a HDL-koleszterin védőfaktornak számít. 
Infarktusos betegeknél ez alacsonyabb a normálisnál. A HDL-koleszterint a máj 
termeli. A vegyes étrend, főként alkohollal együtt (de az alkohol önmagában is), 
károsítja a májat, tehát emiatt csökken a védőfaktorszint. A vegetárius étrend 
ezzel szemben májvédő étrend, növeli a HDL-szintet. 

A lecitin, a foszforzsír, szójababból nyerhető természetes táplálék, B-csoport 
vitamint, kolint is tartalmaz. Minden élő sejt szerkezeti eleme. Csökkenti a 
magas vérkoleszterinszintet, tehát az infarktus és érelmeszesedés veszélyét, és 
gyógyítóan is hat ilyen betegségekben. A szójalecitin adagja naponta 2 x 1 
evőkanállal. A kolin alkatrész az acetilkolin előanyaga, számos agyi-idegi és 
testi életműködésben vesz részt: tanulás, emlékezet, alvás-álom, idegingerület 
áttevődése az idegről az izmokra, vérkeringés fenntartása, emésztés, légzés, 
hormonelválasztás stb. Agy- és idegműködés-javító hatása a legkifejezettebb. 
Rehn vezette be az orvostudományba a húszas években a ,habitus embolicus", az 
embóliás alkat fogalmát. A túltáplált ember testalkata ilyen. A kövérek 
embóliára, trombózisra hajlamosak. Szerepet játszik az is, hogy - népiesen 
szólván - , sűrű a vérük", viszkózusabb, zsírosabb (hiperkoleszterinémia áll 
fenn), mint a soványaké. Eppinger szerint növényi táplálkozás következményeként 
az embóliák csökkenése érhető el. Európa lakossági a világháború alatt védetté 
vált a trombózisokkal szemben a szűkös (zsír-, hús- és cukorszegény) táplálkozás 
hatására. A háború után - amikor hirtelen bőséges táplálkozásra tértek át - 


szaporodott az embóliák és a trombózisok száma. 


Visszérgyulladás gyógyulása 


V. Gy. 47 éves mérnök gyógyulásának története rendkívül tanulságos, hiszen 
nagyon sokan küszködnek egész életükben ismétlődő trombózissal, ami halálos 
embóliaveszélyt is jelenthet. 1984-ben bal lábán tromboflebitisz, trombózissal 
szövődött visszérgyulladás lépett fel. A következő három évben, évente egyre 
többször kapott visszérgyulladást. 1987-ben már egy évben hat gyulladás követte 
egymást, munkaképességét akadályozva, mivel kétoldalivá vált az eredetileg 
féloldali tromboflebitisz. A gyógyszer- és műtétközpontú orvostudomány, miután a 
gyógyszeres kezelés a betegséget nem gyógyította meg, műtétet javasolt. Orvos 
felesége lebeszélte erről, ismertetve a műtét lehetséges eredménytelenségét, 
várhatóan ismételt műtétek kockázatát, a műtéti és műtét utáni szövődményeket. 
Valamit tenni kellett, mert a combra is ráterjedt a gyulladás, és a tartós 
betegállományok miatt hivatásának teljesítése is veszélyben forgott már. Egy 
rádióadásban azt hallotta 1988 elején, hogy egy parasztasszony agyérszűkület 
betegségéből vegetárius étrendre áttérve gyógyult meg. Az agyérszűkület is 
érbetegség, a visszérbetegség is, nekem is használhat - gondolta -, rátérek a 
vegetárius étrendre. Fél évig tartott szervezete tisztulása, ami egy-két hónap 
után kezdődött, ezalatt felesége szerint lehelete olyan volt, mint a májkómásé, 
és vizelete is sötétebb, vöröses volt. 1988 augusztusa óta megszűnt a 
tromboflebitisz, azóta, két év alatt nem jelentkezett gyulladás. 

Két örvendetes tényt regisztrált még ezenkívül. Húszéves korától rosszul 
gyógyult bármilyen sebe, gyakran gennyesedéssel komplikálódott. Operáció után is 
fonalgennyedés és sipoly támadt. Fél évvel a vegetárius étrendre áttérés után 
megszűnt ez a rossz sebgyógyulási hajlam. Úgy győződött meg erről, hogy 
bicikliről esett le, a hátán kiterjedt zúzódás, és a fejbőr alatt vérömleny 
keletkezett. Két hét alatt gennyedés, vagy bármi szövődmény nélkül gyógyultak 
sebei és vérömlenyei, három hét múlva ismét biciklizett, szenvedélyes 
biciklizőként. 

Másik megfigyelése: 1957 óta térdfájás miatt szenvedett, porcleválás miatt, 
időnkénti rosszabbodásokkal, évente legalább egy hónapos betegállományokkal. A 
röntgendiagnózis szerint a porcfelszín bolyhos; artrózis is kifejlődött. 
Harmincéves korától derékfájások is gyötörték. Mind a térd-, mind a derékfájás 
teljesen elmúlt vegetárius étrendre áttérése óta. 


Koszorúérgörcs gyógyulása 


Kiegészítem ezt az esetismertetést még kettővel. Annál értékesebbek, mert a 
gyógyult betegek saját szavaikkal mondják el, mi történt, élményszerűen, 
átéléssel követhetjük az eseményeket. A 35 éves (!) S. J. beszámolója: ,Hat és 
fél éve kezdtem rosszul érezni magam, és 4 éve (!) rokkantsági nyugdíjas vagyok. 
Koszorúérszűkületem és szívizomelgyengülésem van." 

: Orvosi diagnózis szerint: myodegeneratio cordis. 

Gyógyszereket szedtem (Corinfar, Nitromint retard, Colfarit), az állapotom 
semmit sem javult. Nagyon sokat szenvedtem, sokszor előfordult, hogy éjjel 
álmomban nem kaptam levegőt, és arra ébredtem fel, hogy fulladok, és csupa víz 
vagyok, szaladtam az erkélyre, és hörögve kapkodtam a levegő után. Egyik 
ismerősöm javasolta, hogy térjek át a vegetárius életre. Megvettem a 
Reformkonyha című könyvet, és Schirilla György köteteit. Három és fél éve 
elkezdődött az én új életem. Megtört a jég, visszajött az életkedvem, ami egy 
nagyon nagy és csodálatos dolog! (Ezt talán csak az tudja értékelni, aki átesett 
ilyenen.) Megváltozott a gondolkodásom is, és csak a természetgyógyászatban 
hiszek. Azelőtt bosszantott, hogy most miért süt a nap, most miért esik az eső. 
Most pedig annak örülök, ami van, és boldog vagyok, ha esik az eső, ha süt a 
nap. Tehát öngyógyítást végzek, semmiféle gyógyszert nem szedek, csak a 
Nitromint aeroszol van nálam mindig. Megcsináltam minden év tavaszán a 
léböjtkúrát 7-10, majd idén 15 napot. ... Nem azt állítom, hogy tökéletesen 
egészséges vagyok, de most már nagyon vigyázok. Vannak napok, amikor úgy érzem 
magam, mint 15 éves koromban. Nagyon szeretek a természetben sétálni (gombázni), 
galagonya-, csalán- vagy csipkebogyóteát iszom reggelente." 


Mivel tanácskérő levélként kaptam ezt a leírást, többek között azt tanácsoltam, 
hogy nem kell magával hordania a Nitromint aeroszolt sem, esetleges 
szívszorulás, szívgörcsroham megszüntetésére (hiszen az évekig beteg angina 
pectorisban, szívszorulásban szenvedő betegben megmarad a szorongás, a rohamtól 
való félelem), hogyha megismeri az esetleg fellépő fájdalom akupresszúra- 
kezelésének módját! A bal csuklótáj kisujji oldalán mutatóujjunk begyével 
gyakoroljunk nyomást, miközben helyben forgatjuk is ujjbegyünket, a singcsont, 
az alkarcsont vége melletti kis gödröcskében (lásd az ábrát). Azután a csukló 
tenyéri oldalán, a csuklótól 3 harántujjnyira az alkaron végezzünk 
akupresszúrát. A nyomás időtartama 1-1 perc. Naponta többször ismételhető. 
Néhány másodperc múlva megszűnik a szívfájás. 


SZÍVFÁJÁS ELLENI AKUPRESSZÚRA 


A pontok neve: cha-ti, cha-fu- 
li 

Tulajdonsága: nyugtató pont 
Befolyásolás: enyhe apr.; (1) a 
hüvelykujjbegy nyomást 
gyakorol, a többi ujjal 
átfogjuk a csuklót; (2) nyomás 
a hüvelykujjal, mutatóujj 
túloldalon támaszt; fekve is 
előnyös; a pihenési előírásokat 
tartsuk be! 





Sz. A. Metamorfózis (átváltozás) címen írta le gyógyulását. ,Hatvanöt éves 
vagyok. Az alábbi tünetek kizárólag a laktovegetárius (tejtermékekkel 
kiegészített növényi) étrendre való fokozatos áttérés hatására szűntek meg, 
jóllehet az öregedés folyamán inkább fokozódniok kellett volna." 10 pontban 
foglalja össze a változást, ezek közül kettő szorosan témánkhoz tartozik. 


Korábbi tünetek: Négy éve kezdődően: mellkasi, háti és szívtáji fájdalmak. 
Jelen állapot: Egy év alatt igen lassan, fokozatosan javulás, majd megszűntek a 
tünetek. 


Korábbi tünetek:kb. 10 kg súlyfelesleg, a vele járó nagyobb fáradékonysággal. 
Jelen állapot: Egy év alatt a súlyfölösleg s vele a fáradékonyság is megszűnt. 


Ezeken kívül megszűnt a minden évben többször ismétlődő meghűlés, nátha, 
influenza, középfülgyulladás, fülfájás, füldugulás miatti tompább hallás; a 4 
éve tartó szédülés rossz közérzettel, depresszióval ; az évtizedek óta tartó 
vastagbélgyulladás; az öt-hat éve kezdődő erős, éjszakai izzadás, alvászavar, 
szorongás; lábujjak közti és lábszárra felhúzódó viszketés (a tojás elhagyása 
után szűnt meg) ; ujjízületi fájdalmak, reumás csomóképződés, nagyízületi 
fájdalmak, reuma (a tejszín és a tejfel elhagyása után szűnt meg). 


A hús káros hatása 


Nemcsak a zsíros étrend ártalmas, hanem a hús is, mert állati zsírt tartalmaz. A 
hús más szempontból is elősegítője, okozója a szív- és érbetegségeknek. Sós 
József 1942-ben írott sorait idézem : ,Olyan húsfogyasztás, amely a 
fehérjeszükségletet három-négyszeresen múlja felül, elég gyakori. Bizonyos, hogy 
ez a fogyasztási arány károsító hatású hosszabb idő alatt. A hentesek túlzó 
vérbősége, érrendszerük súlyos terheltsége, a hajszálérrendszer tágultsága és az 
egyén agyvérzésre hajlama kétségtelen jelei a nemkívánatos állapotnak. Ezzel 
szemben a vegetáriánus érrendszerének egészségesebb volta nem tagadható." 
Ugyanakkor, ha -kisebb mértékben - sovány tejtermékből, és nagyobb arányban 
növényi fehérjéből ered a túlzó fehérjefogyasztás, az nem válik károsítóvá. 

A hajszálérrendszer kóros állapotáról szólt Sós József. Legkisebb ereink 
állapota élőben is megfigyelhető hajszálérmikroszkóppal megnagyítva. Vegyes 
étrend, húsfogyasztás mellett a hajszálereken tágulatok, kiöblösödések 


figyelhetők meg, körülötte vérzések, az előttük lévő (prekapilláris) érszakasz 
beszűkült, ami 30 Hgmm vérnyomást okoz. Háromhetes nyers növényi étrendkúra után 
a hajszálerek kisimulnak, a vérzések az érszűkülettel és vérnyomás -emelkedéssel 
együtt megszűnnek. 


AZ ÉRRENDSZER ÁLLAPOTA NÖVÉNYI ÉTRENDEN ÉS HÚSÉTRENDBEN 





Az érrendszer állapota növényi étrenden (a) és húsétrenden (b). A kis 
artériákban az artériás nyomás - 30 (a), illetve 4 30 (b) higanymilliméter; a 
normális tágasságú prekapilláris ereket (c) ábrázolja a hajszálér előtti 
szakaszban, és annak folytatását, a normális kapillárisokat; a d rajz a szűkült 
prekapillárisokat mutatja, és a tágult, kanyargós hajszálércsomókat, körülöttük 
vérzésekkel. (Sós József nyomán) 


Amerikai szerzők mutatták ki a cardiovascularis (szív- és érrendszeri) 
betegségek és a magas vérhúgysavszint közötti összefüggést. (Márpedig a húgysav 
a hús bomlásterméke.) Tíz éven keresztül figyeltek meg, kísértek nyomon 1442 
hyperurcaemiás, magas vérhúgysavszintű beteget. A megfigyelt időszakban a 
kontrollcsoporthoz képest gyakoribb volt a magas-vérnyomás-betegség és az 
érelmeszesedéses szívbetegség ebben a csoportban. A szív- és érrendszeri okból 
bekövetkezett halál is a vér húgysavszintjével volt párhuzamos. 

A húsos, vegyes étrend a máj és a vese fokozott megterhelését jelenti. Szív- és 
érbetegségek, vérkeringési zavarok esetén mindig alapvetően fontos a vese és a 
májműködés javítása, helyreállítása, és ezt legelőnyösebben a húsmentes 
vegetárius étrend biztosítja. Ezúttal említem meg e betegségeknél gyakran 
szükséges ödémacsökkentő, szüntető vízhajtás problémáját, ami ugyancsak jó vagy 
jobb veseműködést igényel. A vízhajtó gyógyszereknek káros mellékhatásai vannak; 
vesekárosodás, emésztési zavarok (étvágytalanság, émelygés, hányás, hasmenés), 
szívdobogás, fejfájás, gyengeségérzés, bőrkiütés, fényérzékenység, izomgörcsök, 
vérayomáscsökkenés stb. Éppen ezért nem becsülhető eléggé a vízhajtó 
teakeverékek alkalmazása - ezekről később esik szó -, és a nyers, növényi 
étrendkúrák vízhajtó hatása! A vegetárius (reform)étrendre általában, különösen 
azonban a nyers növényi étrendkúrára a káliumbőség és a konyhasó- 

(nátrium) szegénység jellemző, ezen alapul a vizeletkiválasztást fokozó, 
diuretikus hatás. A sós, vegyes étrend vízvisszatartó hatású; mindig vizet köt 
meg a szervezetben a konyhasó. Megfigyelhetjük, hogy nedves, fokozott 
páratartalmú levegőjű konyhában tartott só megnedvesedik, összeáll, mert a 
konyhasó vízkötő, higroszkópos tulajdonságú. Ezt teszi a szervezetben is. 

A nyersétrendkúra folyamán ásványvándorlás indul meg a szervezetben. Ennek a 
transzmineralizációnak az a lényege, hogy a sejtekből kiürül, nagymértékben 
csökken a konyhasó, a szövetfolyadékba és a vérbe kerül, innen a vesén 
keresztül, a vizelettel együtt kiválasztódik, jelentős ödémafolyadékot, vizenyőt 
is magával vive. Helyébe lép a sejtbe a kálium, a szövet közti folyadékból és 
vérből a sejtekbe nyomul a foszforral és kalciummal együtt. A sejtekben a 
kálium, a foszfor és a kálcium túlsúlya a legmegfelelőbb az élettani működések 
szempontjából. Nyerskosztkúrának köszönhetően a szervezet néhány nap alatt több 
liter vizet veszít, és ez a vérkeringés megkönnyebbülését jelenti. Szükség 
szerint hetente egy, vagy két-három napos nyerskoszt-, gyümölcsnap tartható, 
akár havonta, két-három havonta egyhetes nyerskúra, gyümölcskúra. 

Általános szabály szív- és érbetegségek, vérkeringési elégtelenség esetén a 
sószegény étrend. Nehéz megvalósítani a szokásos, vegyes étrend mellett, mert a 
főtt és sült ételek erős sózást kívánnak, míg a nyers növényi ételek nem. Napi 
étrendünk 50-60-709-a legyen ezért nyers növényi étel. Hústáplálkozás mellett 


kedvezőtlen ásványianyag-egyensúly áll fenn, a sejtekben és a szövetekben a 
kívánatosnál több a konyhasó, tehát vizenyőképző étrend ez. 

A húsos-zsíros étrend egy-egy étkezés alkalmával vérkeringési zavart okoz a 
szervezetben, mert a nehezen emészthető húsok nagy megterhelést jelentenek a 
gyomor, az emésztés számára. A beefsteak például 4 óráig, a marhahús 5 óráig, a 
libasült 7 óráig, a szardínia 8 óra hosszáig marad a gyomorban. A hasi erek 
kitágulnak ilyen megterhelő étkezés közben, és utána nagy mennyiségű vér áramlik 
a fejből, agyból elsősorban, és kisebb részben más testrészekből a hasi erekbe, 
ezért álmosság, fáradtságérzés jelentkezik. Gondolhatjuk, hogy ez a hirtelen 
hasi vérbőség korántsem előnyös az amúgy is rossz vérkeringésű betegeknek! Ebben 
az étkezési vérkeringési zavarban nemcsak az úgynevezett ,nehéz ételek" (zsíros 
húsok) játszanak szerepet, hanem a nagyobb mennyiségű étel is. A fokozott 
gyomormegterhelés miatt a mellkast a hasüregtől elválasztó kettős boltozat alakú 
rekeszizom erősen felnyomul a tágult gyomor miatt, nyomást gyakorol a szívre, 
akadályozza amúgy is rosszabb működését. Ezért gyakori a szívhalál étkezés 
közben vagy utána. Négyszeri, sohasem túl megterhelő vegetárius étkezés 
szükséges. 

A szívizom anyagcseréje az egész szervezet anyagcseréjével azonos, tehát a 
hiányos tápanyagbevitelt képviselő szokásos étrend (vitamin-, ásványanyag-, 
nyomelem-, enzimhiány-állapotok), valamint a salakanyagban, sőt méreganyagokban 
bővelkedő vegyes étrend a szívizomzatot is károsítja, nem csak általános 
anyagcserezavart okozó, szerv-, sejt- és szövetkárosító hatású. 


Az édes-vészes cukor helyett - méz 


Yudkin professzor, Az édes-vészes cukor című könyv szerzője a cukorfogyasztás és 
a szívbetegségek között kapcsolatot talált. Szerinte nemcsak az étrend 
zsírtartalma hibáztatható a szív-koszorúér-betegségekért és az infarktusért. 
Számos országban kétségtelenül, biztosabb összefüggés mutatható ki a 
cukorfogyasztás és a koszorúérbetegség okozta halálozás, mint a zsírbevitel és 
infarktus között. Egy japán kutató húsz országra kiterjedően bizonyította ezt az 
összefüggést. Végső következtetése, saját kutatásai és a világ szakirodalma 
alapján: ,A koszorúértrombózis előidézésében közrejátszó tényezők égy része 
összefügg a jóléttel - az ülő életmóddal, az elhízással, a cigarettázással, a 
zsír- és cukorfogyasztással." 

A cukorral szemben a méz gyógyító hatású. Erősíti a szívizom összehúzódását, 
kedvezően hat a szívmunkára, értágító és vízhajtó hatása van. Éppen olyan 
előnyös, mint a természetes cukor és gyümölcs. Egy kanadai orvos tanácsa: , Cukor 
helyett fogyasszunk mézet, kávé helyett pedig, ami este fogyasztva álmatlanságot 
vált ki és a véredényeket is szűkíti, igyunk gyógyteákat, így például 
csipkebogyóból készített teát, és édesítsük mézzel." 

Több nyugati országban injekció formájában is forgalomban vannak 20-409-os 
vizes, sterilizált mézoldatok, melyekből a fehérjét eltávolították. A 
gyógyításon kívül különösen nagy jelentősége van a méznek a szív- és érrendszeri 
betegségek megelőzésében. A szívizomnak sok tápanyagra és rengeteg energiára van 
szüksége, hogy nagy feladatának eleget tehessen, és a méz szénhidrátja azonnal 
hasznosítható energiát ad, de szívizomerősítő káliumot is tartalmaz. 100 gramm 
mézben 30-70 mg kálium van. Káliumsótartalma miatt van vizelethajtó hatása is. 
(Vő. az ásványvándorlásról mondottakkal!) Szívelégtelenségnél - számos nyugati 
orvos tapasztalata szerint - nemcsak digitalis készítményeket kell adni, hanem 
mézet is. 

Mladenov háromhetes mézkúra során naponta 100-120 gramm mézet adott angina 
pectorisos betegeinek, és megállapította, hogy a méz tágította a koszorúereiket. 
Egy másik, 500 tagú különböző szívbetegségekben (szívizomgyulladás, szívasztma, 
krónikus szívischaemiás panaszok stb.) szenvedő betegcsoportot is gyógyított 
mézzel, és ugyancsak javulást ért el. Egy hónapon keresztül 100-140 gramm mézet 
adagolt betegeinek, több részletben. Normálissá vált a pulzus, a vérnyomás, 
csökkent a betegek fáradékonysága, közérzetük javult, vízhajtó hatást is 
észlelt, és a neurotikus tünetek is elmúltak, a szívtáji fájdalmak enyhültek. 
Azt is tanácsolhatom, hogy naponta igyunk fél-egy deci meleg vizet, melybe egy 
evőkanál mézet és fél citrom levét keverjük. 

Orosz kutatók állapították meg, hogy a propolisznak, ennek a méhészeti terméknek 
vérnyomáscsökkentő és nyugtató hatása is van (egyéni érzékenység és nagy adag 


esetén viszont izgat, stimulál). A virágpor általános regeneráló hatásán kívül a 
szívizmot is erősíti. Adagja naponta 2-3 tetézett teáskanállal. A Propurméz 
egyénileg állítandó be, átlagosan reggel 1 mokkáskanállal. Okozhat szívdobogást, 
ebben az esetben hagyjuk el. A virágpor nyugodtan fogyasztható. Különösen 
előnyös a fokhagymás méz felhasználása vérnyomás csökkentésre. Egy liter vízbe 
keverjünk bele 30 gerezd apróra vágott fokhagymát, 3 evőkanál mézet, másfél deka 
összemorzsolt élesztőt, érleljük, hagyjuk állni 9 napig, közben többször 
keverjük meg, majd naponta háromszor: reggel, délben és este egy-egy 
pálinkáspohárnyi adagot igyunk meg belőle. 


A székrekedés megszüntetése 


A székrekedés megszüntetése egyformán fontos feladat mind a szív- és 
érbetegségek gyógyítása, mind megelőzése szempontjából. Az alsó végtagok 
trombózisáért is felelőssé tehető. A vastagbélben pangó széklet gátolja 
nyomásával a vastagbél és a gerincoszlop között futó nagy vénákból a vér 
visszaáramlását a szívbe, az alsó végtagokban is pangás és tágulat támad a 
visszerekben. Fokozza a vérpangást a székrekedéssel, nehéz a székletürítéssel 
járó erőlködés is, a hasprés akadályozza a vér visszafolyását a szívbe. A lábak 
tágult visszerei idővel rugalmasságukat is elveszítik, és mivel a vér is 
viszkózus, sűrű, idővel trombózis is előáll. Ezt elősegítő tényezők még az ülő 
életmód és álló foglalkozás is. 

A székrekedés megszüntetésében, tehát a visszérképződés és trombózis 
gyógyításában, megelőzésében legfontosabb a rost-dús, vegetárius étrend 
beállítása, nyersétrendkúrákkal, gyümölcskúrákkal. Mint minden szív- és 
érbetegségben, visszerességben, trombózisban is havonta ismételt 3-4 napos 
nyerskoszt-és gyümölcskúrára van szükség a hetenkénti egynapos nyersnap, 
gyümölcsnap mellett. A vegetárius (reform)étrenden belül a gyümölcs- és 
nyerskosztnapok helyreállítják a bélműködést, naponta 2-3-szori nemcsak formált, 
hanem hígabb, kenőcsös székletet biztosítanak, rendszeres testgyakorlással és 
hasmasszázzsal karöltve. Reggel felkelés előtt és este lefekvés után tenyerünket 
a hasra fektetve erős körmasszázst alkalmazzunk az óramutató járásával egy 
irányban. De emésztőrendszeri bántalmak, székrekedés ellen hatnak a következő 
jógagyakorlatok is: nyújtó merevtartás, nyúlállás, térd-homloktartás, 
kobraállás, kifordulás, biciklizés. 


A , fehér gyilkos" - a só 


Érdemes még bővebben kitérni a sófogyasztásra. Kétségtelen, hogy a 
magasvérnyomás -betegség legfontosabb oka a fokozott sófogyasztás. Az elmúlt 50 
évben számtalan bizonyíték gyűlt össze arra vonatkozóan, hogy a túlzott 
nátriumklorid-, a túlzott sófelvétel vérnyomásemelkedéssel jár, vagy súlyosbítja 
a már fennálló magasvérnyomás-betegséget. Az étrendi nátriumfelvétel korlátozása 
viszont csökkenti a magas vérnyomást. Helyesbítés szükséges, nemcsak a nátrium 
kation, hanem a nátriumhoz társuló anionnak, a kloridnak is kórokozó szerepe 
van. Kísérletek során például a nátriumcitrát a nátriumkloriddal szemben nem 
idézett elő magas vérnyomást. 

A fejlett ipari országok lakosságának 15-209-a szenved magasvérnyomás - 
betegségben, nálunk, a sós ,magyar konyha" hazájában 20-409. Sokan nem is tudnak 
betegségükről. Szervezetünk napi nátriumklorid-szükséglete 3 gramm, ezzel 
szemben 15-20 gramm, a szükséges öt-hatszorosa, ha nem több, az átlagos napi 
sófogyasztás. Különösen magas a sótartalma a füstölt hentesáruknak (melyek 
rákkeltők is), a felvágottaknak, a szaláminak, a húskonzerveknek, 
húspástétomoknak, a piros aranynak. A készen kapható tésztafélék is túlsózottak. 
Egyrészt csökkentett nátriumtartalmú sót használjunk, másrészt a sózás 
csökkentése, mint említettem, legjobban megoldható sok nyers étel, müzlit, 
salátákat, gyümölcsöt tartalmazó étrendben. Nemcsak nem szükséges, de káros is a 
teljesen sótlan étrend. Tirala figyelmeztet arra, hogyha teljesen kizárjuk a 
sót, húgyvérűség következhet be. A konyhasóhiány miatt a vese felmondja a 
szolgálatot, és csak némi konyhasófogyasztás után kezdi meg ismét rendes 
működését. Ismerteti is egy 64 éves, magas vérnyomásban szenvedő beteg esetét, 
akit 8 hétig teljesen sótlan koszton tartottak, s emellett naponta kétszer 10-15 


gramm húst adtak neki. (Ez is fontos súlyosbító tényező!) Vérében 789-ra szökött 
fel a húgysavszint, holott normálisan 36 mg9. A teljesen elgyengült, 
eszméletlenség határán levő beteg két hét múlva felkelhetett, megszűnt a 
veszélyes állapot, kezelésének köszönhetően. 

A fogyasztható folyadékmennyiségre is az érvényes, hogy keveset igyunk, de nem 
túl keveset! Megfelelő mennyiségű folyadékra van szüksége a szervezetnek, hogy a 
salakanyagoktól megszabaduljon. Minél kevesebb sót fogyaszt a beteg a 
vegetárius, túlnyomóan nyers étrend során, annál kevésbé szomjas, és annál 
könnyebben elégszik meg kevés folyadékkal, hat-hét decinyi gyógyteával, 
természetes szénsavtartalmú gyógyvízzel (Kékkúti, kénes Parádi), ásványvízzel 
(budapesti gyógyvizek), otthon készült gyümölcs- és zöldséglevekkel. 


MINDENNAPI MÉRGEINK 


Egészségünkre? (A szeszes italokról) 


Ha már az italról van szó, tegyünk említést a szeszes italokról is. Emlegetni 
szokás, hogy mérsékelt borfogyasztás elősegíti a szívizom vérellátását, a magyar 
népi orvoslás szerint a pálinka a szívasztma orvossága, ha csak naponta 2-3 
gyűszűnyi is, a fokhagymás pálinka a magas vérnyomás gyógyszere, a borban főtt 
rozmaringot szívasztma ellen ajánlják. 

Se magunkat, se mást ne vezessünk félre, ne áltassunk. Mindenféle szeszes ital 
kis és nagy adagban egyaránt méreg! Dr. Angeli István az Alkohológiai 
Kiskönyvtárban (10. szám) megjelent Egészségünkre? című könyvében külön 
fejezetet szentel az alkohol ér- és szívkoszorúér-rendszerre kifejtett 
hatásáról. Szembeszáll azzal a véleménnyel, amely, sajnos, nem egyszer orvosi 
vélemény is, hogy ,a mérsékelt alkoholfogyasztás megjavítja az életkilátásokat", 
továbbá, hogy ,a bor a koszorúerek gyógyszere". Azt állítják, hogy napi 30-40 g 
szesz volna a legkedvezőbb. Ez véd (?) a szívinfarktus ellen, főleg a bor. 

Ezzel szemben a kutatások, a klinikai megfigyelések azt bizonyítják, hogy 
például 10 000 szokványos alkoholfogyasztónak szignifikánsan magasabbnak 
bizonyultak a vérnyomásértékek, az érelmeszesedés kockázata is nagyobb a szeszes 
italt fogyasztónál, mert vére sűrűbb, zsírosabb a fokozott 
trigliceridkoncentráció miatt. Az alkoholfogyasztás a vér koleszterin- 

szintjét is emeli (másodlagos hiperlipoproteinémia). Az alkohol a szivkoszorúér - 
bántalmaktól függetlenül is okozhat szív-károsodást. Agyi érkárosító hatása is 
van, fokozza a szélütés kockázatát. 

rKövetkeztetésként leszögezhető - állapítja meg Angeli István hogy még a 
mérsékeltnek mondott - szokványos, de nem részegítő - alkoholfogyasztás is káros 
az ember anyagcseréjére, érrendszerére és életére. A mérsékelt alkoholfogyasztás 
nem egészségvédő, a bornak pedig nincs érvédő hatása. Ez még akkor is igaz, ha a 
bortól inkább a májkárosító, a koncentrált szeszes italoktól pedig az ér- és 
szívkoszorúér-bántalmakat manifesztáló hatást tapasztaljuk gyakrabban." 

A sörről még nem volt szó, holott nem maradhat szó nélkül: nem csak az 
elhízásért, a ,kedélyes" sörpocakért felelős -márpedig a súlytöbblet szív- és 
érbetegségekre hajlamosít -, hanem az ,ökörszívért" is. A sörivók kivétel nélkül 
igen nagy mennyiségű, több liternyi folyadékot fogyasztanak sör formájában, és 
ez egyre fokozódó szívtágulatot okoz, végül annyira megnagyobbodhat a sörivók 
szíve, hogy csaknem egészen kitölti a bal mellkasfelet, ez az ökörszív. Az ember 
szívének normális nagysága kb. öklével azonos, az ökör szíve 3-4 emberökölnek 
felel meg. Az ökörszív a pitvarok és kamrák tágulata és a szívizom túltengése 
miatt megnagyobbodott szív. Egyre fokozódó szívelégtelenség, nehezített légzés, 
vizenyő-képződés, tehát vérkeringési elégtelenség, dekompenzáció, korai halál a 
sörivás - az ökörszív - ára. Csak a teljes absztinencia képvisel védelmet a 
szív- és érbetegségekkel szemben. A sós, húsos-zsíros, vegyes étrend 
szeszesital-igényt is jelent, míg a vegetárius étrend nem kívántatja a szeszes 
italt. 


A KOFFEINTARTALMÚ ITALOK 


A koffeintartalmú italok [a babkávé (pörkölt), a fekete tea és a kóla] szív- és 
érbetegségek megelőzése és gyógyítása érdekében ugyancsak teljesen kizárandók. A 
kávézás hívei szerint a kávé pörkanyagai fokozzák az emésztőnedvek 
elválasztását, a feketekávé kedvezően hat az erek beidegzésére, kitágítja az 
agy, a szív, a vese és a bőr ereit, enyhén emeli a vérnyomást - tehát az 
alacsony vérnyomás ellenszere -, megszünteti a fáradtságot. Eltörpül mindez az 
állítólagos Jótékony" hatás alig felmérhető ártalmas hatásai mellett! Most csak 
a szív- és érrendszer károsításait veszem sorra. Emeli a vérzsír- 
(koleszterin-)szintjét, növeli a szívkoszorúér és általában az érbetegségek 
esélyeit. A mérsékelt kávéfogyasztás is fokozza az infarktus kockázatát. A 
koffein ösztönzi a vese renintermelését, ezáltal elősegíti a magas vérnyomás 
kialakulását. A pulzust először lassítja, azután gyorsítja, legalább egy órára. 
Kávézás után a szívritmuszavarok fokozódnak. Többé-kevésbé minden 
koffeintartalmú italra érvényes ez, egyéni érzékenységtől függően. 
Helyettesítsük ártalmatlan, természetes élénkítő szerekkel a megszokott 
ártalmasokat! A Mecsek, úgynevezett , frissítő teakeverék" moldvai sárkányfű és 
citromfű keveréke, kellemes ízű, frissítő hatású. Hozzátehetünk egy zacskónyi 
csipkebogyó-, csipkehústeát is. A ginsenggyökér- és az édesgyökértea is frissít, 
élénkít. A méhpempő, a virágpor, a propolisz és méz ugyancsak. A Neurosan por is 
élénkítő, fáradtságszüntető. 


Az érszűkítő dohányzás 


Ne várjon gyógyulást szív- és érbetegségéből az a beteg, aki nem szokik le a 
dohányzásról. Legjobb addig leszokni, amíg még nem okozott visszafordíthatatlan 
károsodást, de későn is jobb kizárni a további nikotin, kátrány és szénmonoxid 
szervezetbe juttatását, mint soha. Ez a három fő méreg alkatrésze a 
cigarettának, a dohányzásnak. Egy darab 1 gramm súlyú cigarettában 0,02 gramm 
nikotinon kívül még ciánhidrogén, ammónia, rákkeltő benzpirén és számos más 
mérgező anyag van. Pillanatnyilag, amint rágyújtunk, lehetnek kellemes 
érzéseink, idővel azonban minden visszájára fordul. Nincs olyan dohányos, aki - 
hosszabb távon - valóban egészséges marad. 

A mérsékelt dohányzás is egyértelműen ártalmas. Ne tűrjék a nemdohányzók se, 
hogy jelenlétükben, ártalmukra is, dohányozzanak, mert a dohányzás ön- és 
közveszélyes tevékenység, a passzív dohányzás, a dohányfüst beszívása éppoly 
ártalmas, mint maga az aktív dohányzás! 

Hagyjuk most figyelmen kívül az idült légúti hurutot, az ajak-, nyelv- és 
tüdőrákot, az idült gyomorhurutot, a gyomor-és patkóbélfekélyt, a szív- és 
érrendszerre koncentráljunk. Testszerte érszűkületet, mégpedig szívkoszorúér- 
szűkületet és szívérgörcsöt, lábérszűkületet, magasvérnyomás-betegséget okoz. A 
szívérszűkület és -görcs szívtáji és bal karba kisugárzó fájdalmakat, szívtáji 
nyomásérzést okoz, melyet szorongás kísér. Az alsó végtag verőereit, artériáit 
beszűkíti, az artériák elvesztik rugalmasságukat, esetleg másodlagosan trombózis 
is keletkezik. A láb, elsősorban a lábfej szövetei nem kapnak elegendő vért, 
fokozatosan elhalhatnak, nekrotizálódhatnak a nagylábujj, a többi lábujj, a 
lábfej, majd fokozatosan felfelé haladva, a láb egyre nagyobb kiterjedésű 
részei. Nemegyszer amputáció szükséges. 

A végtagi érmegbetegedésben szenvedők 959-a dohányzik. Korai tünet az időszakos 
sántítás, a dysbasia intermittens. Az érszűkületes beteg néhány száz méter 
megtétele után nehezen, sántítva tud csak járni a fájdalom és a vérellátás 
zavara miatt, meg kell álljon, s pihenés után folytathatja csak ismét útját. 
Egyre kisebb táv után kell megállnia, ha megfelelő kezeléshez nem lát hozzá, ha 
nem hagyja abba a dohányzást. ,A veszélyeztetettség egyenes arányban növekszik 
az elszívott cigaretták számával. Minél fiatalabb korban kezdünk el dohányozni, 
annál nagyobb a kockázat. A dohányzást abbahagyok többsége esetében szinte 
maradéktalanul helyreállnak az eredeti funkciók" - olvashatjuk Loulou Brown: 
Hogyan szokjunk le a dohányzásról? (Áramlat Kiadó) című művében. Allén Carr : 
Leszokni a dohányzásról? - nem is nehéz (Idegenforgalmi Propaganda Vállalat 
kiadása, 1988.) című könyvében és dr. Carola Halhuber: Hogyan szokjunk le a 
dohányzásról? című munkájában is jó leszoktató módszereket találhatunk. 


A természetgyógyászat egyik legfontosabb alapmódszere a méregtelenítés, és ez a 
szív- és érbetegségekre is érvényes. Are Waerland nagy svéd természetgyógyász 
meghatározását fogadjuk ugyanis el: , Valamennyi betegség két ok valamelyikének, 
vagy együttes előfordulásának köszönhető: 1. létfontosságú anyagok 
valamelyikének vagy néhányának hiánya; 2. a szervezet számára felesleges vagy 
egyenesen mérgező anyagok szervezetbe való bevitele, valamint elraktározása." Az 
életreform, a természetes gyógyulás lényege: méreg nélküli élet megvalósítása. A 
szív- és érbetegségeket megelőzni és gyógyítani kívánók is 5 mérget zárjanak ki 
életükből: elsősorban az anyagcseremérgeket, a vegyes, húsos-zsíros, sok 
édességet tartalmazó étrendről rátérve a vegetárius reformétrendre, a dohányzást 
(a nikotint), a szeszes italokat, a koffeintartalmú italokat és a potenciálisan 
mérgező gyógyszereket, kemikáliákat, ezeket gyógynövényekkel, természetes 
szerekkel és természetes módszerekkel helyettesítve. Romolo Mantovani is így 
fogalmaz: ,Csak egyetlen betegség van: mérgeződés (intoxikáció), mely különböző 
formában, tünetekben jelentkezik." 


LELKI KÓROKOK - LELKI GYÓGYMÓDOK 


A magyar ember ,méreg"-nek nevezi a felindult, dühös lelkiállapotot. Ezt tudva, 
ki kell tágítanunk horizontunkat; méregtelenítésről és öt méregről szólva, a 
hatodik ,mérget" és a lelki méregtelenítést sem hagyhatjuk figyelmen kívül. A 
szív- és érbetegségek gyógyítása és megelőzése érdekében a lelki önmérgezéstől 
is meg kell szabadulnunk, annál is inkább, mert a természetgyógyászatot a 
legősibb időktől a legújabb időkig a pszichoszomatikus, sőt pneumato- 
pszichoszomatikus szemléletmód jellemzi, vagy még egy idegen szóval tetézve az 
eddigieket, a holisztikus szemléletmód: a teljes embert, a teljes személyiség 
állapotát veszi figyelembe betegséggel, gyógyítással és megelőzéssel 
kapcsolatban, célja a test (a szoma), a lélek (a pszüché) és a szellem (a 
pneuma) harmóniáját helyreállítani, megteremteni. 

Ennek érdekében meg kell ismernünk - legalább vázlatosan, de lényegbe vágóan - a 
szív- és érbetegségek lelki okait és lelki gyógymódjait. 


A ÉS B TÍPUSÚ SZEMÉLYISÉG 


Németh László hipertóniája is lelki, pontosabban pszichoszomatikus eredetű volt, 
vagyis a fizikai károsodásnak elsősorban lelki okai voltak. Tartósan lelki 
válságot okozott nála - már 1936-tól kezdődően -, hogy nemcsak családjában, de a 
tágabb közösségben sem tudta törekvéseit megvalósítani. Egy túlérzékeny, 
sértődékeny lélek vallott a Tanú-ban: ,Itt élek Budapesten, de szívemben 
emigránsa vagyok az országnak, s szívem jóvoltából emigránsa az életnek." 
Állandó konfliktushelyzetben tudta magát, felfokozottan élve át valóságos 
konfliktusait. A tudomány nyelvén: ,A beteg teljesítményimpulzusai elfojtódnak, 
ez viszont belső feszültséget vált ki", ami idővel vérnyomás -emelkedésben 
nyilvánul meg. 

Németh László, költőként szólván, az élet emigránsának mondja magát; a tudós 
szociális izolációról, egyedülléttudatról beszél, és ennek, valamint a 
stresszhatásoknak (gyász-, csalódás" és veszteségélmények, fokozott 
követelmények) nagy szerepet tulajdonít az infarktus, a szívritmuszavarok, a 
koszorú-ér-keringési zavarok (szívfájás), végül a szívhalál bekövetkezésében. 
Tehát a szívbetegség és a magasvérnyomás -betegség kiváltó lelki okai hasonlóak. 
Németh Lászlóval kapcsolatban azt emlegettük, hogy magasabbrendű törekvéseit nem 
sikerült - úgymond - megvalósítania, ez a csalódás és elfojtás volt oka 
hipertóniájának. Más esetben viszont alantasabb indulat, az elfojtott agresszió 
a vádlott, a kórokozó. Hunter sebész (1728-1793) angina pectorisban (szívérgörcs 
miatti fájdalmak) szenvedett, és belátva betegsége stressztől függőségét, ezt 
írta: ,Az én életem egy gazfickó kezében van, aki azon mesterkedik, hogy engem 
bosszantson és kínozzon." Úgy látszik, nem nézett tükörbe, saját magában hibát 
nem talált, belső stresszre nem akadt. Egy nyilvános gyűlésen az egyik kollégája 
ellentmondott neki, erre Hunter szívrohamot kapott, kivitték a teremből, és 
néhány perc múlva elragadta a halál ,az erőszakos és hatalomra vágyó Huntert", 
teszi hozzá a pszichológus. 


Egyes kutatók infarktus-embertípust írnak le. E szerint a szívkoszorúér - 
betegségre, infarktusra az ,A típusú" egyén hajlamos, akit a túlzott sietség, a 
versengés és az agresszivitás jellemez. Állandó harcban állnak környezetükkel, 
ökölbe szorított kézzel és összeszorított fogakkal rohannak végig az életen, 
állandóan általuk kitűzött célok elérésére törnek. A,B típusú" ember nyugodt, 
kerüli a felesleges sietséget és az értelmetlen erőfeszítéseket, és messzemenően 
összhangban van környezetével. Az A típusúak - nyolc évig tartó megfigyelés 
tanúsága szerint - kétszer olyan gyakran kapnak szívkoszorúérbetegséget, mint a 
B típusba tartozók. A lélekre is figyelő orvosok valóban ilyen betegeik 
legnagyobb részénél hajszoltságot, sietséget, törtetést és agresszivitást 
figyeltek meg. Külső ismertetőjelként gyakori az ökölbe szorított kéz, a tenyér 
élével vagy az ujjakkal az asztalra, a szék vagy ágy szélére való ütés a 
mondottak hangsúlyozására, a másik beszédébe vágás, a gyors, hadaró beszéd, a 
közbeszólás és a kurta, kategorikus, robbanásszerű beszédmodor. Nincs bizalmuk 
embertársaikban, lelkükben az ellenségességérzés és a düh uralkodik. A heves, 
indulatos gesztikulálás is jellemzőjük. Mentségükre szól, hogy nemcsak 
rámenősebbek, hanem lelkiismeretesebbek is másoknál. 

Mivel a koszorúér eredetű halálozások 889-a az ,A típusú" -ak közül kerül ki, és 
máskülönben is minden szív- és érbetegségben hasonló személyiségvonások 
szerepelnek, azzal kell foglalkoznunk, miként változtathatnak magukon, és hogyan 
fokozhatják stressztűrő képességüket? Könnyű tanácsot megfogalmazni: , Zabolázd 
meg dühödet, türelmetlenségedet, s főként fékezd ambícióidat!" - de hát hogyan? 
Mert ahogy a dobozi magyaroktól hallottam: ,Könnyű a szó, nehéz a só!", vagyis, 
nehéz az élet, és bajos beállítottságunkon, beidegződéseinken, kialakult, 
meggyökeresedett magatartásformánkon, kommunikációs formáinkon változtatnunk. 
Általános szokás végzetként emlegetni: , Ilyen a természete!" 


Lazítani, egy kicsit lazítani! 


Ami nehéz, bajos, az sem lehetetlen. Egy kis önismeret, egy kis idő és 
energiaráfordítás szükséges csupán naponként arra, hogy lazító gyakorlatot, 
relaxációt végezzünk, és pozitív gondolatokra koncentráljunk, mondjuk, naponként 
3x5-10 percig. De ha úgy érezzük és úgy osztjuk be időnket, úgy irányítjuk 
életünket, hogy a legfontosabbra alig van időnk, akkor legalább egyszer 10-15 
percet áldozzunk rá a reggeli órákban. Még öt perc is sokat számít, azután evés 
közben jön meg az étvágy. Amint belekóstolunk, hogy milyen jó érzés legalább 5 
percre nyugalmat, csendet teremteni magunknak magunkban, és nemcsak 5 percig 
érezzük ezt a nyugalmat, hanem egész napunkra kihatóan, akkor biztosan növelni 
igyekszünk majd a nyugalomgyakorlatra, lelki feszültség oldására fordított időt, 
annak érdekében, hogy a ,B típus" felé haladjunk, orientálódjunk. Annak 
tudatában végezhetjük a rendszeres relaxációt, hogy bebizonyosult: relaxációs 
módszerekkel hatásosan lehet a vérnyomást csökkenteni, a koszorúér-betegségre 
hajlamosító kockázati tényezőt módosítani, és magát a kialakult betegséget is 
hatékonyan befolyásolni. 

Érdekes, hogy éppen Németh László fogalmazta meg egyik regényében a szív- és 
érbetegségben szenvedő ember és a szív-és érbetegségjelölt számára az életmentő 
igazság felismerését: ,Minden sietés káros, minden erőltetés haszontalan." Tehát 
minden sietés, minden erőltetés. Ne keressünk egyetlen sietésre, egyetlen 
erőltetésre se kifogást, érvet, bizonyságot, hogy bizony ez az éppen aktuális 
sietés vagy erőltetés szükséges, hasznos vagy éppen üdvös. Azután meg 
gyakoroljuk be az önmérsékletet, az önfékezést, a mértéktelenség és féktelenség 
ösztönzésével szemben a lazítás tudattalanig leható módszerével. 

Vegyük észre a Gondviselés figyelmeztetéseit, intéseit életünkben, az 
előjeleket, mely kezdetben enyhe testi tünetekben, lelki jelekben, vagy éppen 
különleges parapszichológiai üzenetek formájában szól hozzánk. Ezek közé 
számítanak figyelmeztető álmaink. Isten elfelejtett nyelve számunkra az álmok 
jelképnyelve. Foglalkozzunk az álomfejtés tudományával, a szimbólumnyelv 
megfejtésének művészetével. Hiszen nemcsak intő jeleket foghatunk így fel, hanem 
az önismeret legjobb módszerét is igénybe vehetjük ily ismeret birtokában, mert 
az álomfejtés ,királyi út a tudattalanhoz" (Freud), saját nem tudatos, elfojtott 
érzéseink, gondolataink, emlékeink, vágyaink megismeréséhez, felfogásához. 

Egy megfeszített munkába, erőltetett feladatvállalásba, örökös sietésbe merült 
embertársam, infarktusát néhány hónappal megelőzően, azt álmodta, hogy 


lakóhelyén egy lejtős utca elejéről indul autójában ülve, s az autó egyre 
gyorsabb ütemben rohan lefelé a lejtőn, nem tud fékezni. Mivel ő sem ismerte az 
álmok szimbólumnyelvét, nem tudta megfejteni a Gondviselés üzenetét: fékezd 
magad, ember, mert egyre gyorsult élettempóddal vesztedbe, katasztrófába 
rohansz! 

Féligazságokkal elégszünk meg. A delphoi Apollón-templom feliratát is csak félig 
tudjuk: ,Ismerd meg magad!" Holott a teljes igazság, az évezredeknek szóló görög 
bölcsesség, intelem így hangzik: , Ismerd meg magad - és mérsékeld magad!" Gnoti 
seauton - meden agan! Az egész technikai civilizációra a féktelenség, a 
felgyorsult élettempó és a felgyorsult , fejlődés" jellemző. Egyre több egyén és 
közösség mérsékelje magát, térjen vissza az archaikus ember bölcs nyugalmához, 
belátva, hogy minden sietés káros, minden erőltetés haszontalan. 

Mit akar ez az egy szem ember? Igen, hihetünk abban, hogy a világot mentjük meg, 
az egész emberiséget váltjuk meg egyenként, helyreállított nyugalmunkkal, 
mérsékletünkkel, és közben - mintegy mellékesen - infarktust sem kapunk, 
érgörcseink megszűnnek, vérnyomásunk helyreáll, mérgünk elszáll. Az esti 
önelemzés (leltárkészítés a napról) célja, hogy fékezni tudjuk magunkat, másnap 
reggeli relaxációval erősítve meg, egészítve ki az esti tudatosítást, a 
tudattalanra is hatni a tudatos mérséklő gondolatokkal, érzésekkel. 


A LAZÍTÓ GYAKORLAT MÓDSZERE 


A relaxációs gyakorlatot 12 éves kortól legidősebb korig bárki végezheti. Az 
erős elhatározás és a rendszeres, naponkénti gyakorlás a fontos, lehetőleg 
ugyanabban a szobában, ugyanazon a széken ülve, reggel vagy este (reggel és 
este) ugyanazon időben lehetőleg. Kitartó gyakorlással a kevéssé szuggerálhatok 
is célt érnek. Kevéssé kedvező körülmények között is (például olyan szobában, 
ahová utcai zaj szűrődik be) jól végrehajtható. Kezdetben 5 perc a gyakorlási 
idő, egy hét múlva 10 perc, újabb egy hét múlva 15 perc, de kezdhető -nagyobb 
koncentráló képesség esetén - 15 perccel is, de ne erőltessük túl figyelmünket. 
Végül 30 perces is lehet a gyakorlás időtartama. Időhiány esetén, kellő 
begyakorlás után 5 perc is elég lehet. Lehetőleg gondoskodjunk olyan 
időbeosztásról, hogy legyen időnk a lényeges dolgokra. 

Legjobb ülve, ,bérkocsis ülés"-ben végezni, de fekve is lehet, ilyenkor a kezek 
és lábak kissé széttárva, semmi se szorítson bennünket (ingnyak, öv, 
harisnyatartó, óra stb.). Testtartás ülve: hátratámaszkodás és előrehajlás 
nélkül, nem erőltetve kihúzott gerinccel, hanem enyhén meggörbült háttal, a váll 
a medence magasságában marad. A test súlyát izomtevékenység nélkül a 
gerincoszlop szalagrendszere hordja. A combok széttárva, majdnem derékszögben 
állnak egymáshoz képest, a kézfej a combok közepén, a comb belső oldalán 
nyugszik (ti. a tenyér), az alkar csuklóval, különösebb támaszkodás nélkül a 
combon nyugszik. Behunyjuk szemünket, és vagy magnószövegről hallgatjuk a saját 
magunk mondta szöveget, vagy a más által elmondott szöveget, vagy magnó nélkül 
mondjuk magunkban, miután megtanultuk. Ha magnóról hallgatjuk vissza, akkor 
minden mondatot magunkban mondjunk utána, ugyanígy, ha élőszószuggesztiót 
hallgatunk. Aki szöveget mond a gyakorlónak, az a mondatok és a mondatrészek 
között tartson egy kis szünetet. A szöveg: 


Jobb lábizmok ellazulnak - jobb farizmok - bal farizmok elernyednek - bal láb 
izmai egyre jobban elernyednek - jobb láb nehéz - bal láb nehéz - hasizmok 
ellazulnak - elülső mellkasiíizmok - hátizmok ellazulnak - jobb kar-, jobb 
vállizmok ellazulnak - jobb kar elnehezedik - bal kar-, bal vállizmok ellazulnak 
- bal kar egyre nehezebb - arcizmok, nyakizmok ellazulnak. - A test összes izmai 
egyre jobban elernyednek, ellazulnak - a végtagok elnehezednek - az egész test 
nehéz. - Testi és lelki ellazulás jön létre - a teljes nyugalom -kikapcsolódás 
állapota. - Egész lényemet nyugalom hatja át. 

- Nyugodtnak, kiegyensúlyozottnak érzem magam. - ,Légy nyugodt, mint a 
hajnal csendje - bízz a jövőben - ahogy a napfelkeltében hiszel - szemléld derűs 
nyugalommal a világot." - Egész lényemen derűs nyugalom ömlik el - miközben 
egyre jobban ellazulnak az izmaim - elnehezednek a végtagjaim. - Jobb lábizmok 
ellazulnak stb. (Mint fent.) - Mintha leragadtak volna a szemhéjaim - ha 
akarnám, se tudnám kinyitni a szemem - de nem próbálom. - Kellemes félálomszerű 
állapotba merülök - a teljes nyugalom állapotába. - Kihullt a lelkemből minden 


gond, aggodalom, nyugtalanság - a mindennapok izgalmai, hajszája - helyét 
elfoglalja a megnyugvás, bizakodás, öröm, végtelen nyugalom. - Mindig nyugodt, 
derült és boldog maradok. - Egyre kevésbé hoznak ki a sodromból - izgató, külső 
behatások - önmagam sem izgatom magam. - Teljesen helyreáll testi és lelki 
egyensúlyom - és képes vagyok megőrizni azt. - Bármi történjék is - mindig 
türelmes, nyugodt, jóindulatú maradok - önmagam ura maradok. -Ahogy most is 
nyugodt, ellazult vagyok. - Jobb lábizmok ellazulnak stb. (Mint fent.) - A 
végtagok egyre nehezebbek -ólomsúllyal nehezednek - a test is elnehezedett - 
szinte jobban benyomja az ülést. - A gerincen végig, a tarkótól az ágyékig 

- kellemes bizsergést, meleghullám-végigfutást érzek - erő-beáramlást érzek. - 
Szétárad egész testemben. - Érzem, hogy árad belém - fölszabadul bennem - a 
megbékéltség, az egészség, a lelkierő sugárzása. - Szétárad egész testemben. - 
Már érzem jótékony hatását. - Napról napra - minden tekintetben - egyre jobban 
és jobban érzem magam. - Most már semmi se aggaszt 

- mert felébredtek a bennem rejlő lelkierők - ennek segítségével minden 
akadályt legyőzök. - Egyre inkább képes vagyok lelkierővel úrrá lenni a testi 
működések felett - így minden zavar kiküszöbölhető. - Mintha leragadtak volna a 
szemhéjak. 

- Kellemes félálomszerű állapotba merülök. - A test összes izmai ellazultak 
- a végtagok és a test elnehezedett. - Elégedett vagyok. - Új és világos 
gondolataim vannak. - Pozitív gondolaterőkkel telítődöm. - Egyre inkább képes 
vagyok - pozitív gondolaterőkre koncentrálni. - Átlátszóan tiszta, világos a 
fejem - mint egy pohár tiszta víz. - Átlátszóan tiszta, mint egy kristálygömb. - 
Áthat az a meggyőződés - hogy az élet legyőzi a halált - az egészség a 
betegséget - az erő a gyengeséget. -Napról napra életteljesebbnek - 
egészségesebbnek - erősebbnek érzem magam. - Testi és szellemi munkaképességem 
napról napra fokozódik. - Megőrzöm a helyes mértéket - a helyes arányt, a 
harmóniát - a munka és a pihenés - a fizikai és a szellemi munka - a befelé és a 
kifelé fordulás - a magány és a társas kapcsolatok között. - A naponta végzett 
testi-lelki gyakorlatok segítségével - egyre jobban képes vagyok irányítani - a 
testi működéseket - lelki állapotaimat megszabni, uralni. 


- Kiküszöbölni a zavarokat - a negatív gondolatokat. - Nincs szükségem külső 
segítségre - önmagam is képes vagyok erre. 
- Fölébredt bennem az önbizalom - és egyre erősödik. - Ez az önbizalom 


nagyon fontos számomra - napról napra növelem 

- mert szervezetem, testem-lelkem - egyre jobb állapotba akarom juttatni - 
és új életet akarok élni - telve örömmel, szeretettel és boldogsággal - a magam 
és mások számára. - Mintha sötét erdőben bolyongás után - napsütötte tisztásra 
lépnék. -Tarka virágokkal borított, füves rét előttem. - Leülök a tisztás 
közepén a fűbe - végtelen, kék ég felettem - lassan úszó, fehér bárányfelhők - 
végtelen nyugalom és csend. - A természet nyugalma uralkodik el rajtam is. - 
Minden lenyűgöző testi-lelki tehertől megszabadultam. - Megkönnyebbültnek érzem 
magam. - Jobb karom könnyű - egyre könnyebb. - Bal karom könnyű - egyre 
könnyebb. - Jobb láb könnyű - bal láb könnyű 

- egyre könnyebb - egész testem könnyűnek érzem. - Könnyűnek érzem magam - 
mintha lebegnék. - Kellemes félálomszerű állapotban vagyok - éber tudat mellett 
- a teljes nyugalom -kikapcsolódás állapotában. - Éjszaka mélyen és erőt adóan 
alszom - reggel kipihenten - elégedetten - életerősen ébredek. 

- Naponta végzem a testi-lelki gyakorlatokat - az ellazulásgyakorlatot - és 
egyre inkább képes vagyok irányítani testi és lelki működéseimet - uralkodni 
rajtuk. - A napot ezzel kezdem 

- jógagyakorlatokkal kiegészítve. - így testem minden porcikája megújul - 
napról napra erősödök - napról napra erősebb, egészségesebb vagyok - a lelki 
megújulás, nyugalom alapján. 

- A bölcs, ha egész nap jár-kel is - nem veszti el lelki nyugalmát. - A 
nyugalom a mozgás irányítója. - A természetes, növényi étrend segítségével - 
szervezetem megszabadul a mérgektől, salakanyagoktól - erőssé, egészségessé 
válik. - Háromig számolok - háromra frissen, kipihenten nyitom ki a szemem. - 
Egy - kettő - három. - (Nyújtózás. Ökölbe szorítjuk kezünket, és többször 
nyújtózunk. ) 


Könnyebben kikapcsolódhatunk a nap hajszájából, ha nemcsak gondolatok, szavak, 
hanem zene (Mozart, Vivaldi, Bach, keleti zene) segítségével elősegítjük 
nyugalmunkat . 


Egy-két-három hét múlva, miután az ellazulást és az elnehezedést már jól 
begyakoroltuk, a szövegbe melegérzés-szuggesztiót is illeszthetünk, többször 
ismételve. 


Egészen nyugodt vagyok. - Egész testem nyugodt és ellazultlt. 

- Nyugodt és ellazult. - Gondolataim csak a nyugalomra irányulnak. - A bal 
karom kellemesen meleg - mintha meleg v, zbe meríteném - bal karom vérerei 
tágultak - melegen vértelt a bal karom - kellemes meleg áramlik a bal karból a 
bal mellkasfélbe. - Kellemes meleg. - (Ismétlés.) - Nyugodtan és egyenletesen 
ver a szívem - szabályosan ver a szívem - anélkül, hogy különösebben figyelnék 
rá - nyugodtan és egyenletesen - szabályosan ver a szívem. - Éltető vért juttat 
mindenhová. - 

Ez szervgyógyító tréning például angina (szívnyomás), szívritmuszavar, ideges 
szívpanaszok, szívdobogás esetén. 


SZÍVÜNK VÉDELME -GYÓGYNÖVÉNYEKKEL 


A táplálkozásról szóló fejezet befejezéseként esett szó arról, hogy a 
potenciálisan mérgező gyógyszereket, kemikáliákat gyógynövényekkel 
helyettesítsük. Ezt tárgyaljuk most meg részletesen. 

A szív- és érbetegségek legjelentősebb gyógyszerei növényi eredetűek. 
Napjainkban a strophantin- és a digitális-készítmények a szervi szívbajok, a 
dekompenzáció gyakran alkalmazott gyógyszerei, de számos kemikália is 
alkalmazásra kerül. Sokkal nagyobb hely illetné meg a gyógyteákat, elsősorban a 
nagyon gyakori pszichoszomatikus, ideges eredetű és egyéb enyhe és középsúlyos 
szívműködési és vérkeringési zavarokban, érbetegségekben. Súlyosabb szervi 
szívbajokban is gyakrabban lennének alkalmazhatók például vízhajtó teakeverékek 
és kompenzáció után szíverősítő gyógyteák is. 


A GALAGONYA 


Virágának és levelének hatóanyagai kedvezően befolyásolják a szívműködést és a 
vérkeringést. Három hatását különböztethetjük meg: 1. javítja a szív 
koszorúerében a véráramlást, csökkenti vagy megszünteti az angina pectoris 
(szívérgörcs-, szívnyomás-)rohamokat; 2. közvetlenül erősíti a szívizomsejteket, 
növeli a szívizom munkabírását, teljesítményét; 3. szünteti a szív 
ritmuszavarait, főként az extraszisztolékat, valamint a szapora szívverést. 

Fő alkalmazási területe: érelmeszesedés, ezen belül koszorú-ér-elmeszesedés és 
szívizomelfajulás miatti, öregkori szívpanaszok (,Altersherz") elhárítása. Az 
idősödő szív támogatója, gondozója. Nemcsak érelmeszesedéses, hanem ideges 
eredetű szívérgörcs, valamint szívritmuszavarok kezelésére is kiváló. Infarktus 
után a szívizomzat vérellátását és az ér újraképződését segíti elő. Fertőző 
betegségek, például influenza utáni ritmuszavarok, szívizomgyengeség ellen 
szintén jól hat. Tartós alkalmazás szükséges. 

Ha egymagában adjuk (általában inkább teakeverékben) 2 kávéskanálnyi 
galagonyavirág és -levél 2 deci vízzel leforrázandó, 20 percig állni hagyjuk, 
szűrjük. Reggel és este egy-egy csészényit igyunk. A kúra kezdetén, egy hétig, 
reggel, délben és este egy csészényi tea. Mézzel édesíthető. 

Meggyengült, öreg szív támogatására: 60 g galagonyavirág és -levél, 30-30 g 
citromfű és fagyöngy. Három tetézett kávéskanálnyi fagyöngyöt estétől reggelig 
állni hagyunk 3 deci vízben, reggel leforrázunk 3 kávéskanálnyi galagonyavirágot 
és citromfüvet 3 deci vízzel, 20 perc állás után összeöntjük a fagyönggyel, a 
nap folyamán megisszuk. 


A ROZMARING 


Áthangolja a szervezetet, emeli az alacsony vérnyomást javítja a vérkeringést, a 
szívműködést, fokozza a szív teljesítőképességét, szünteti a 
szívritmuszavarokat. A pajzsmirigy fokozott működése (hipertireózis) miatti 
vérkeringési zavarokban, ideges eredetű szívfájásban is hatásos. Általános 


leromlottságot kísérő szívgyengeségben, öregkori szív- és vérkeringési 
gyengeségben is ajánlott. Kneipp is kitűnő szíverősítőnek tartja. Mantovani 
rossz vérkeringés ellenszeréül ajánlja, és megjegyzi, hogy kevés szükséges 
belőle, egy csipet két deci vízre, mert különben izgató hatású. Napjában egyszer 
reggel, vagy kétszer, reggel és délben egy-egy adag. 


A fokhagyma 


A leghatásosabb szerünk az érelmeszesedés megelőzésére és gyógyítására. 
Értágító, vérnyomáscsökkentő hatása is bizonyított. Lassítja a szapora 
szívműködést, oldja a szív koszorúereinek görcsét, ennek következtében javul a 
szívizom vérellátottsága, tápláltsága. Fokozza a szív teljesítőképességét. A 
fokhagyma értágító hatása főleg a láb, a szem és az agy szűkült erein, az 
úgynevezett perifériás, szívtől távol eső ereken érvényesül. A fokhagyma 
csökkenti a vérben a zsír, a koleszterin mennyiségét, s ezzel akadályozza az 
érelmeszesedést. A fokhagyma általános tonizáló-erősítő, közérzetjavító hatása 
is hozzájárul a javuláshoz öregkori érszűkület, magasvérnyomás -betegségben. 

A fokhagymakúrának három, vagy akár öt-hat hónapig kell tartania, hogy hasson az 
érrendszerre. Minden este el kell fogyasztani 1-2, maximum 3 mandula nagyságú, 
nyers fokhagymagerezdet. Elfogyasztása után rágcsáljunk el néhány borókabogyót. 
Előzőleg megismertük a 30 gerezd fokhagymából álló orvosság receptjét. 


Érelmeszesedés elleni teakeverékek 


Lengyel teakeverék: 10-10 g konyhaköménymag és rutafű, 15-15 g citromfű és 
macskagyökér, 20 g galagonyavirág, 30 g fagyöngy. Egy evőkanálnyi keverékre 
öntsünk 2 dliorró vizet, 20 perc állás után szűrjük. Naponta 2 csészényit 
fogyasszunk. (A fagyöngy külön is áztatható a fent leírt módon.) Másik 
érelmeszesedés (és ezzel összefüggő magas vérnyomás és szívpanaszok) elleni 
teakeverék : 20 g fagyöngy, 10-10 g levendula-virág, galagonyavirág, 
macskagyökér, diólevél, pásztortáska, zsurlófű, tarackgyökér, cickafark, 
angyélikagyökér, borsmenta. Egy tetézett evőkanálnyi teakeveréket 3 deci vízben 
estétől reggelig áztatunk, reggel forrásig hevítjük, hűlni hagyjuk. Egy nap 
alatt megisszuk. 

Megelőzésre alkalmas a hétvégi fokhagymakúra. Pénteken egyszer: este, szombaton 
háromszor: reggel, délben és este, vasárnap kétszer: reggel és délben együnk meg 
egy mandulányi nagyságú fokhagymagerezdet. 


A FAGYÖNGY 


Vérnyomáscsökkentő hatású. Kizárólag a fehér fagyöngy levelei és hajtásai 
gyógyító drogok. Bizalommal fordulhatnak felé a szív- és érbetegek, mert fő 
hatóanyaga, egy acetilkolinnal rokon kolinszármazék, vérnyomáscsökkentő hatású. 
Szívre ható polipeptideket (viszkotoxint) is tartalmaz. 

Nyugtató hatású gyógynövényekkel - komló és macskagyökér-ideges szívpanaszokban 
jó eredmény várható a fagyöngytől. Kedvezően hat az elhasználódási 
betegségekben, például érelmeszesedésben, öregkori szívbántalmakban. A magas 
vérnyomást csökkenti, az alacsonyai emeli. Ez azzal magyarázható, hogy a 
szívműködést erősíti, a vérkeringést szabályozza, s ezáltal megszünteti a 
szédülést, fejfájást, fülzúgást. 

2-4 kávéskanálnyi leveles hajtását áztassuk 3 deci állott vízben 
szobahőmérsékleten estétől reggelig. Felét éhgyomorra, reggeli előtt, másik 
felét utána fogyasszuk el. Aznap esetleg még egy adag fogyasztható. 


A KIS TÉLIZÖLD METÉNG 


Vérnyomáscsökkentő teák alkatrésze. Nincs káros mellékhatása. A föld feletti 
virágos növényt használjuk drogként. Az agy vérellátási zavaraiban, öregkori 
vérkeringési zavarokban alkalmazott Devincan nevű gyógyszer a meténg vinkamin 
hatóanyagát tartalmazza. 


VÉRNYOMÁSCSÖKKENTŐ TEAKEVERÉKEK 


10-10 g szarkalábvirág, kukoricabajusz, babhéj, diófalevél és levendulavirág, 
20-20 g galagonyabogyó és bodzavirág, fagyöngy és zsurlófű. Egy tetézett 
evőkanálnyit 3 deci vízben estétől reggelig áztatjuk, reggel felforraljuk, hűlni 
hagyjuk. Egy nap alatt isszuk meg. 

Ugyancsak vérnyomáscsökkentő hatású a következő keverék : 20 g fagyöngy, 15 g 
meténgfű, 10-10 g citromfű, galagonyavirág, olajfalevél, zsurlófű, 
pásztortáskafű, csalánlevél, diólevél, cickafark. Elkészítése: 1 evőkanálnyit 2 
dl vízzel leforrázunk, 20 percig állni hagyjuk. A fagyöngy külön is készíthető 
áztatással. 


VISSZÉRGYULLADÁS ELLENI TEÁK 


A visszérfal erősítésére, a visszérgyulladás szüntetésére is állanak 
rendelkezésünkre gyógynövények. Az első hely a vadgesztenyét illeti (virág-, 
levél- és magdrog). A vadgesztenye-készítmények erősítik az ereket, csökkentik 
törékenységüket, áteresztőképességüket megszüntetik, elősegítik a 
visszérgyulladás gyógyulását. Az Aescusan (Eszkuzán) drazsé adagolása: 3x1 vagy 
3x2 drazsé. A visszérkrém kamilla-, körömvirág-és vadgesztenye-kivonatot 
tartalmaz. Reggel és este enyhe nyomással bekenjük a beteg érterületet. 

Az orvosi somkóró is visszérbetegséget gyógyít. Egy kávéskanálnyi somkórófüvet 
forrázzunk le 2 deci vízzel, hagyjuk állni 10 percig. Napjában 3 ilyen adagot 
igyunk meg. Borogatásként lábszárfekélyre, visszérgyulladásra: 2-3 kávéskanálnyi 
4 deci vízre. A langyos, lehűlt forrázatot alkalmazzuk. 


VÍZHAJTÓ TEAKEVERÉK 


20-20 g mezei zsurlófű, tövises iglice, tarackbúza gyökértörzse, nyírfalevél, 
lestyángyökér, 10 g ánizs, 40 g gyapjas gyöngyajak, 

5 g borókabogyó. Egy tetézett evőkanálnyi teakeveréket 1 csésze forró vízzel 
leöntünk, kevergetve fél óráig hűlni hagyjuk, szüljük. Mézzel édesíthető. Egy 
nap alatt fogyasztandó el. 

A csehszlovák gyógyszerkönyv hivatalos vízhajtó teakeveréke: 10-10 g 
iglicgyökér, borókabogyó, csalánlevél, aranyvesszőfű, cickafarkfű, porcikafű, 
petrezselyemgyökér, 20 g medveszőlőlevél. Elkészítése azonos az előbbiével. 


A CITROMEŰ - , SZÍVRE LEGJOBB ORVOSSÁG" 


A citromfű föld feletti része és levele három kiemelkedő hatásterülettel 
rendelkezik: ideges szívpanaszok, ideges gyomorpanaszok, elalvási zavarok. 
Minden földből származó dolgok közül, a szívre a legjobb a citromfű" - 
állapította meg már Paracelsus is. Egy régi, nagy hírű gyógyszert is, a 
karmelitavizet (Agua carmelita), mely citromfűből készül, ideges szívpanaszok, 
ideges szívdobogás, szívgörcs ellen is ajánlják. (Az elmúlt századok mindenható 
csodaszere, panáceája volt.) Gyógynövénykönyveink szívidegesség, ideges 
szívbántalmak, ideges szívdobogás ellen nyugtatóként javallják. A citromfű 
újrafelfedezésének Kneipp nyitott utat, ezt írván róla 1891-ben: ,Egykor tündéri 
fűnek nevezték hatásossága miatt, és széltében éltek vele. Napjainkban teljesen 
elfeledkeztek róla és arról a szolgálatról, amit nyújthat." 

Lengyel gyógyteakeverék keringési és koszorúér-elégtelenség, szabálytalan 
szívverés (aritmia) ellen, hosszabb kúraként: 20-20 g galagonyavirág és -levél, 
valeriánagyökér, 40 g citromfű. Két kávéskanálnyit forrázzunk le 2-3 csészényi 
vízzel. Naponta fogyasztható. 


Aki keres, talál és aki zörget, annak megnyittatik. Keressünk vigaszt, fogadjuk 
be, engedjük be a Gondviselés telítő erejét, energiáját. 


Vigasz 


ne add át magad 

a mulandóság gondolatának 

ne veszítsd el az öröklét tudatát 
ne nézd milyen voltál húsz év előtt 
ne sirasd régi magadat 

ne sajnáld amit elmulasztottál 

ne gyászold akit elvesztettél 
minden ki él örökké él 

minden jószándék megvalósul 
minden bűn elveszti erejét 

minden rossz megsemmisül 

a teljesség örömében élj 

ami üres megtelik 

ami teli megtölti az üreset 

és ő maga nem ürül ki 

sohasem 

1977 


ARKÁNUM KÖNYVEK 

1990-ben megjelent kötetek 

Dr. ALBERT SCHALLE A vízgyógyászat ABC-je 

Virágnyelv és egyéb társasági titkos nyelvek 

1991-ben megjelent kötetek 

RÓBERT ROTH Maharishi Mahesh Yogi transzcendentális meditációja 

THORWALD DETHLEFSEN és RÜDIGER DAHLKE Út a teljességhez (A betegségek jelentése 
és jelentősége) 

BABICS IMRE Magyarok kertje (eposz) 

MICHÉLE CURCIO Parapszichológia A-tól Z-ig 

JEANNE-MARIE JOÉL Nyugodjék békében? (Bűnügyi regény) 

Előkészületben 

THORWALD DETHLEFSEN A sors mint esély 

Dr. MANFRÉD KÖHNLECHNER Mikor kerülhetjük el az operációt (és mikor nem)? 


ARKÁNUM KIADÓ, Budapest, 1992 

Felelős kiadó Zsámboki Mária 

Felelős szerkesztő Bokross Mari 

Szedte a Fényszedő Központ Kft (920323 10) 

Dürer Nyomda Kft, Gyula, 1992 

Felelős szerkesztő Székely András ügyvezető igazgató 
A kiadványt Fraunhoffer Péter tervezte 

Készült 4 (A5) ív terjedelemben - Kiadványszám 12 
ISBN 963 7939 09 1 

ISSN 0866-501X 


Életreform-füzetek 5. 
Sorozatszerkesztő: Dr. OLÁH ANDOR 


Az életreform annyi, mint 
életünket gyökeresen 
megváltoztatni, a tökéletesedés 
útjára lépni, testi-lelki 
értelemben többnek lenni, mint 
amik vagyunk. Hinni abban, hogy 
nem szükségszerű, tőlünk 
függetlenül megvalósuló végzet a 
betegség, a szenvedés, a korai 
öregedés és a korai halál. Aki 
mindezt végiggondolva kész időt és energiát áldozni az egészséges élet 
megvalósítására, annak ad elméleti és gyakorlati útmutatást Életreform-füzetek 
sorozatunk. 





A szív- és érbetegségek, a magas vérnyomás-betegség, az érszűkület, az 
agyvérzés, az infarktus, a szívbaj, a trombózis és az embólia, az 
érelmeszesedés, az angina pectoris a leggyakoribb betegségek közé tartoznak. 
Talán a leggyakoribb témái a szakkönyveknek és a szakcikkeknek éppúgy, mint a 
nagyközönségnek szóló írásoknak és előadásoknak. Ennek ellenére mégis 
vállalkozom arra, hogy írjak róla, mert van olyan mondanivalóm a felsorolt 
betegségek megelőzését és gyógyítását illetőleg, ami újnak hat, ami többet ígér, 
mint amit ajánlani, mondani és írni szokás erről. Talán az sem hagyható 
figyelmen kívül, hogy négy évtizedes gyógyítási tapasztalat alapján szólhatok 
hozzá a kérdéshez. 

Bioelemek és bioásványok mindennapi életűnkben 

Hogyan szokjunk le a dohányzásról? 


